text:
13. apr 2007, 15:36
Tað er heilt týðiligt at prátið um undirsjóvartunnil yvir í Streymoy er við til at økja um áhugan fyri at búgva við Skálafjørð, tí nú hava eisini fólk í Havn fingið hug at búseta seg í við Skálafjørð
Umsóknir um grundstykki koma javnan bóltandi inn um skivuna á býráðnum í Runavík
Tað er rættiligur gravgangur eftir at sleppa at búgva við Skálafjørðin.
Á býráðskrivstovuni Runavík, kunnu tey ikki annað enn staðfesta, at har koma javnan umsóknir um grundstykki bóltandi inn um skivuna í einum jøvnum streymi.
Hans Jacob Lamhauge, borgarstjóri í Runavík, sigur, at rúgvan av umsóknum frá fólki, sum vilja búgva í kommununi, veksur frá degi til dags.
Í løtuni hava tey heilar 200 umsóknir um grundstykki liggjandi á skrivstovuni í Runavíkar Kommununi, ella í hvussu so er, heilt tætt við 200.
Borgarstjórin sigur, at størsti áhugin er fyri at búsetast í sjálvari Runavíkini og har um leiðir, tí har hava eini 150 fólk søkt um at fáa grundstykki.
- Men tað er eisini rættiliga stórur áhugi fyri at búsetast í øðrum bygdum í kommununi, serliga á Skála, har eini 30 fólk hava søkt um grundstykki. Men eisini í Søldafirði og Rituvík er stórur áhugi fyri at byggja, men á smáu bygdunum vilja fólk eisini búsetast.
Borgarstjórin sigur, at yvirhøvur er stórur áhugi fyri at byggja í miðstaðarøkinum, men tað er eisini týðiligt, at áhugin er vaksin upp aftur meiri, síðani meiri kjøt kom á prátið um undirsjóvartunnil til Streymoyar, tí nú eru tað eisini fólk í Havnini, sum biðja um grundstykki við Skálafjørðin.
Borgarstjórin sigur, at tað hevur fremstu raðfesting hjá býráðnum at útvega grundstykki og hann væntar eisini, at tørvurin verður nøktaður, tó at tað er ilt at siga, akkurát, hvussu leingi, umsøkjarar skulu bíða.
© Áki Bertholdsen - Sosialurin


c: text/html

text:
Halt fingrarnar burtur frá Havnini!
23. august 2015
“Skálafjørðurin sjálvsagdur sum shippingdepil” – var yvirskriftin á valgrein hjá tjóðveldisvalevni úr Vágunum, her um vikuskiftið.
Ja, snilt er hjá vágamanni at dyrgja eftir atkvøðum í Eysturoynni, og lata Havnina gjalda.
“Nei tú!”, sum vit her suðuri siga. Hetta fara vit ikki at lata um okkum ganga.
Í 2014 lat Tórshavnar Kommuna frá sær eitt uppskot til, hvussu framtíðar havnaútbyggingin, skuldi síggja út - eitt uppskot, sum loysti bæði plásstrot, og ferðslutrupulleikan, ið ofta er rundan um havnalagið.
Men, áðrenn hálvtalað orð, so var alt á gosi um, at kommunan gjørdi seg inn á dýrabara forngrip okkara - “Skansan”.
Brádliga var allur denturin lagdur á at varðveita og tryggja Skansan sum søguliga stað hann er - alt skuldi vera sum tað er!
Høvdu øll víst Skansanum líka stóra virðing, áðrenn ætlaða havnaútbyggingin var løgd fram, sum tey gera nú, so hevði staðið væl til.
Men so hevur ikki verið. Seinastu árini hevur Skansin ligið í órøkt, gøturnar eru “regnaðar” burtur, beinkir eru rotnir, og tú fært ikki sett fótin á vøllin fyri berum hundalorti.
Nei, øll hendan málageipan, eru bara kávalótir yvir enn einaferð, at fremja rán móti Havnini, og við konservativum og avoldaðum argumentum at forða fyri, at Havnin sleppur at mennast og fáa lut í tí framburði, sum er í føroyska samfelagnum í dag.
Hetta uppskot, sum var lagt fram kravdi broytingar – eingin ivi um tað, men hetta merkir ikki, at eingin útbygging av havnarlagnum Havn letur seg gera.
Skansin kann koma at liggja í enn betri kørmum enn hann ger í dag. “Steinar hava einki virðið í sær sjálvum”, og fyri at blása lív í Skansan aftur, kundi eitt savn verið sett upp í samband við komandi útbyggig av havnarlagnum, sum undir virðiligum umstøðum, goymdi og sýndi fram tað áhugaverda søgutilfarið, sum er at siga um hetta stað.
Vit síggja nógv dømi um, at søgulig støð, væl kunnu varðveitast og enntá fáa betri pláss í samtíðini, sjálvt um menning og nýmótansgerð er rundan um tey. Tað kunnu vit eisini og vit eiga nógvar dugnaligar arkitektar og sniðgevar, ið fara at megna hesa uppgávu til fullnar.
Vit vinna einki og skapa ongan framburð, við at stjala frá hvørjum øðrum, og um borgarstjórin í Havnini ynskir at verja tað, sum Havnini til kemur, skal hann fáa mín fulla stuðul til tað.
Í komandi valskeiði, fari eg at seta kílar í hjólini hjá teimum, sum, umvegis Løgtingið, hava til endamáls at niðurlaga høvuðsstað okkara.
Heini Fosaa
Valevni Sambandsfloksins til løgtingsvalið
RN
Aftur

robotstxt: allowed

filter: keep


text:
Sverri Egholm
19.04.2018 - 06:45
Tíðindi > Samfelag & Politikkur > Landspolitikkur
Álit um at framskunda tunlarnar norð um fjall kom úr rættarnevndini í gjár. Meirilutin, sum eru umboð úr samgonguni, tekur ikki undir við uppskotinum meðan minnilutin, sum eru andstøðulimir, mæla til at samtykkja uppskotið.
Sambært minnilutanum er tað ikki ráðiligt at bíða við tunlunum norð um fjall.
- Støðan er, at nýggir tunlar eru á íløguætlan landsstýrisins, men mett verður, at støðan er so akut nú, at verkætlanin má í gongd beinanvegin og kann ikki bíða eftir, at pláss kann finnast innan fyri íløgukarmar landsins.
- Í dag eru 17 fjallatunlar, harav 10 av hesum hava bert eina breyt, og eru tunlarnir “norður um fjall” tveir av hesum við eini breyt. Tað serstaka við tunlunum “norður um fjall” er, at har er ferðslan munandi størri enn í hinum tunlunum. Ferðslan í tunlunum “norður um fjall” liggur millum 1.300 og 1.700 bilar um dagin, harav ein partur er sokallað tung ferðsla.
- Hetta ger, at støðan er heilt serstøk viðvíkjandi tunlunum “norður um fjall” og tað er tí, at lagt verður upp til eina øðrvísi loysn, tá tað eftir øllum at døma ikki ber til at fáa framskundað tunlarnar “norður um fjall” í langtíðaríløguætlanini hjá landinum.
Minnilutin vísir á at hetta lógaruppskotið snýr seg um at tunnilsfelagnum at fyrireika og forprojektera, undir hesum at gera uppskot til linjuføringar.
- Hetta lógaruppskotið hevur einki við at gera, hvør fíggingarleistur verður valdur, tá tunlarnir verða gjørdir. Tá úrslitið av fyrireikingini og forprojekteringini fyriliggur er ætlanin at koma við endaligum uppskoti til Løgtingið, sigur minnilutin, sum er Elsebeth Mercedis Gunnleysdóttur, Magnus Rasmussen og Edmund Joensen.
Les eisini: Meirilutin vrakar uppskotið um at framskunda tunlar


text:
Fyri at finna sagnir við tilknýti til eina ávísa bygd, skalt tú trýsta á eina oyggj og so á bygdina.
Árni Dahl hevur við játtan frá mentamálaráðnum staðið fyri at gera sagnirnar til talgildan tekst, og í samráði við Føroya skúlabókagrunn er avgjørt at leggja sagnirnar á Snar.
Fyrst vórðu allar sagnirnar í ”Sagnum og ævintýrum” hjá Jakob Jakobsen lagdar á Snar.
Sagnirnar eru her endurgivnar við Hammershaimbs stavseting eftir útgávuni: Jakob Jakobsen: "Sagnir og ævintýr", fororð eftir Mariu Mikkelsen, 1. útg. 1925, 2. útg. 1984-85.
Síðan eru eisini sagnir, sum V.U. Hammershaimb og Andreas Weihe savnaðu, eisini komnar á Snar.
Sagnar hjá V.U. Hammershaimb eru úr ”Færøsk Anthologi I” frá 1891
Sagnirnar hjá Andreas Weihe eru úr "Søga og søgn" frá 1933 og "Tjóðminni” frá 1938.
Les meira um Jakob Jakobsen í alfrøðini.
Les meira um V.U. Hammershaimb í alfrøðini.
Les meria um Andreas Weihe í alfrøðini.
Á hesum sagnasíðum á Snar er ætlanin at savna so nógv tilfar sum møguligt. Snar tekur fegin móti øllum tilfari um sagnir, so um tit hava okkurt spennadi tilfar liggjandi, sendið tað til snar@(if you can see this please update your browser)snar.fo.


text:
Frágreiðing frá eftirlitsvitjan í sambýlunum á Traðarvegi og undir Fobbakletti í Sandavági
Frágreiðing frá eftirlitsvitjan í sambýlunum á Mýrini 4 og 6 í Hoyvík
Tak niður frágreiðingin frá eftirlitsvitjanini á Psykiatriska deplinum.
Tak niður frágreiðing viðvíkjandi kanning av 70 ymiskum málum hjá Almannastovuni
Tak niður frágreiðing frá eftirlitsvitjan í sambýlinum Bóndaheygi 14
Tak niður uppfylging av eftirlitsvitjan í sambýlinum á Bóndaheygi 14
Tak niður frágreiðing viðv. kanning av 10 fyritíðarpensjónsmálum og 15 endurbúgvingarmálum hjá Almannastovuni


text:
-
315 dage ago |
Tíðindi |
Oyvør |
0
Runavíkar býráð hevur á býráðsfundi 30.11.2017 tikið avgerð um, at seta Oyvør Dam Jacobsen í starv sum bókavørð á Bókasavninum við Løkin. Oyvør tekur við eftir Svend...
Les meiri »
-
431 dage ago |
Tíðindi |
Oyvør |
0
Bókasavnið er opið aftur sum vanligt, eftir ein summarsteðg. Upplatingartíðirnar eru frá kl 13.00 til 18.00 mánadag til fríggjadag. Vitjandi eru sera vælkomin. Og minst til at vit...
Les meiri »
-
594 dage ago |
Tíðindi |
Oyvør |
0
Ársfrágreiðing fyri 2016 hjá Bókasavninum við Løkin. Les frágreiðingina her: http://lokin.fo/folkabokasavnid/soga-og-virksemi/ 8. mars 2017 Svend Højgaard, leiðari Bókasavnið...
Les meiri »
-
677 dage ago |
Tíðindi |
Oyvør |
0
Bókasavnið heldur jólafrí frá 23. desembur 2016 til 1. januar 2017. Vit ynskja øllum eini Gleðilig Jól, og gleða okkum at síggja tykkum aftur í 2017. Tey, sum hava bøkur við...
Les meiri »
-
718 dage ago |
Tíðindi |
Oyvør |
0
Framsýning er á bókasavninum av teimum trimum fremstu arkitektauppskotunum í føroysku kappingini. Trý av uppskotunum, sum vórðu send inn til lokalu kappingina í Føroyum, “Built...
Les meiri »
-
953 dage ago |
Tíðindi |
Oyvør |
0
Ársfrágreiðing fyri 2015. Bókasavnið við Løkin hevur í 2015 lagt seg eftir at fyriskipa fjølbroytt og afturvendandi tiltøk í samstarvi við áhugaðar partar. Og serliga hevur...
Les meiri »
-
986 dage ago |
Tíðindi |
Oyvør |
0
Í hesum døgum er ein áhugaverd næmingaframsýning á bókasavninum við Løkin. Framsýningin kallast Kattaklór, og eru tað næmingar á handaligu breytini í 9. flokki, sum hava...
Les meiri »
-
993 dage ago |
Tíðindi |
Oyvør |
0
4 uppskot eru komin víðari í Nordic Built Cities Runavík kappingini. Ein dómsnevnd hevur valt tey fýra uppskotini, sum skulu kappast um at vinna kappingina Nordic Built Cities...
Les meiri »
-
1033 dage ago |
Tíðindi |
Oyvør |
0
“At lesa er ikki ein flýggjan frá veruleikanum. Heldur tvørturímóti. Við at lesa nærkast tú veruleikanum og gerst betur førur fyri at skilja og sansa veruleikan.”...
Les meiri »
-
1054 dage ago |
Tíðindi |
Oyvør |
0
Lesandi, sum hava tørv á arbeiðsumstøðum í jólafrítiðini, fáa nú atgongd til hølir í Runavík. Tað er Bókasavnið við Løkin, sum vegna Runavíkar kommunu umsitur hølini og...
Les meiri »


text:
Tað grør um gangandi fót í dagstovninum við Kráir og tað eru vit bæði glað og errin um :)
- her er gott at vera!
Nú verða vit 93 børn á stovninum og so nógv børn hava vit ongantíð verið fyrr.
Vit vilja fegin, at ØLL børn, fáa eina hjartaliga góða móttøku hjá okkum og vilja vit tí heita á foreldur, sum møguliga ynskja barn/børn inn aftaná summarferiuna um, at antin at seta seg í samband við Sunda kommunu ella at fara inn á sunda.fo og skriva á oyðiblaðið fyri upptøku við Kráir, so vit fáa lagt alt so væl til rættis sum gjørligt. Til gagns fyri okkum øll.
Takk fyri!
v. dagst. við Kráir
Hanna Thøgersen, leiðari


text:
Hjá Demich stremba vit eftir at hvessa okkum vitið, og vit fylgja støðugt við menningini. Vit ha
Hjá Demich stremba vit eftir at hvessa okkum vitið, og vit fylgja støðugt við menningini. Vit hava s
Í samband við ymiskt, sum seinastu tíðina er skriva um grøna orku og hitapumpur vilja vit koma við n
Eini hjún skiftu sær nevniliga oljufýrið út við einari hitapumpu fyri tveimum árum síðani, og tey
Fyrilestrar hjá Demich um jarðhita
Tá tú sum kundi skalt taka eina avgerð um hvørja hitapumpu, tú skalt ogna tær, er tað av avgerðandi týðningi, at tú hevur álit til bæði vøruna og veitaran.
Vit bjóða luft til vatn hitapumpur, sum eru framleiddar av Vølund. Vølund hevur meira enn 30 ára royndir við at menna og framleiða dygdargóðar og álítandi hitapumpur. Sum heild finna vit altíð Vølund pumpurnar á yvirlitum, sum vísa á bestu hitapumpurnar, sum eru á marknaðinum, bæði tá talan er um góðsku, snið og ikki minst COP virði.
Haldføra tilfarið, sum eyðkennir hitapumpurnar frá Vølund, bjóðar tær eina vælvirkandi orkuloysn í nógv ár.
Luft til vatn hitapumpan kemur fullkomiliga í staðin fyri oljufýrið. Við øðrum orðum er hetta ein 100% loysn, sum bæði hitar húsið og brúksvatnið.
Í stuttum tekur hon kalda luft inn í ein kompressara, økir lufthitan við at komprimera luftina og gera hana til heitt vatn, ið síðani fer inn í hitaskipanina í húsinum.
Her eru nakrir fyrimunir við luft til vatn-pumpuni: Skjót at seta upp, krevur lítið pláss og hon er sera væl egnað til gólvhita.
Ert tú í iva um bestu loysnina, ið á bestan hátt kann nøkta júst tín, so set teg í samband við okkara orkuráðgevarar.
Tú kann eisini taka niður ymiskar faldarar v.m. her


text:
Laos er kommunistiskt ríki og er av fátækastu og avbyrgdastu londum í heiminum. Tríggir fjórðingar av fólkinum eru bøndur, og flestu teirra dyrka ikki meira enn til dagligt breyð. Í Mekongdali er fruktagott, men hálendið er berligt og ónýtiligt sum landbúnaðarjørð. Men nógv gull og onnur steinsløg eru í Laos; eisini er nógvur skógur, og kaffi verður dyrkað.
Hmongfólkið og onnur fólkasløg hava í øldir livað fyri seg sjálvi í fjarskotna hálendinum í Laos. Tey dyrka mais og rís til matna og dreymsóljuna, sum tey selja. Men drúgvu kríggini á hesum leiðum tóku lutvíst grundarlagið undan hesum gamla lívshátti, og mong hmongfólk eru rýmd av landinum.
Stórsligna Vinabrúgvin um Mekongá, stutt frá høvuðsstaðnum Vientiane, varð latin upp í 1994. Í 2007 læt Onnur Vinabrúgvin upp. Laos er avbyrgt frá havinum - hevur onga strond. Brúgvarnar eru einasta beinleiðis samband við Teiland og havnabýirnar har.
Hetta landøkið er norðan undan Himaleiafjøllum og tætt suður at Miðkringi. Mesta fólkið býr í áardølunum, ið skera seg ígjøgnum fruktagóða landslagið. Í teimum sjey londunum í hesum øki eru nógv fjøll, og helvtin av lendinum er skógur. Myanmar er avbyrgt, fátækt og eftirland á næstan øllum økjum. Harafturímóti eru Tailand, Malaisia og fram um øll Singapor rík lond við framkomnum ídnaði. Vjetnam, Kambodja og Laos koma nú á føtur aftur eftir drúgv og ræðulig kríggj. Londini hava monsunveðurlag, turrtíð frá november til mars og regntíð frá mai til oktober.
Tá ið regntíðin kemur í mai, hátíðarhalda fólk í Laos og Landnyrðingstailandi bun bang fai, rakettveitsluna. Tey gera stórar rakettir úr stál- ella plastrørum og fylla tær við einum 500 kg av krúti. Rakettirnar verða skotnar upp í luftina at fáa regngudin, Vassakarn, at lata tað regna.
Alt síðan fornøld hava fólk búð í dølunum fram við stóru áunum Irrawaddy, Mekong og Salween, mest tí at rís veksur so óføra væl á hesum leiðum. Allir stórir býir í Landsynningsasia eru við eina á. Í dølunum velta bøndurnir hvønn jarðarteig og laða bríkar í brøttu líðunum, har dyrka teir rís og aðra grøði. Úr áunum veita og bera teir vatn á akrarnar. Í regntíðini fara áirnar upp um áarbakkan, og markirnar standa undir í vatni. Áirnar bera runu við sær úr hálendinum og oman á slætt. Runan, sum áirnar bera við sær oman úr hálendinum, taðar ógvuliga væl.
Mekongoyrarnar syðst í Vjetnam eru eitt av størstu ríslendunum í heiminum, og har verður meginparturin av tí rísi dyrkaður, ið ger Vjetnam til sættstørsta rísútflutningsland í heiminum. Bøndurnir á oyrunum dyrka eisini frukt og veiða nógvan fisk í mórutu áunum.
Mótsett áardølunum, har ógviliga nærbýlt er, býr lítið fólk í hálendinum, har nógvur skógur veksur. Fólkið har livir av at dyrka jørðina og at veiða og henta frukt í skógunum. Hesin gamli lívsháttur er nú í vanda at doyggja burtur, tí at fólkið í londunum fjølgast skjótt, og tí at skógarvinnufyritøkur høgga skógin niður.
Í hálendinum, har jørðin er nógv, men fá eru at dyrka hana, nýta bøndurnir ein avgamlan dyrkingarhátt, nevndur sviðjubúnaður. Teir rudda og svíðja av eitt stykki í skóginum og velta í tí nøkur ár og flyta síðan úr stað, rudda so eitt annað stykki og lata tað gamla liggja sum opinekru. Jørðin verður ongantíð fullkomiliga púrgað, og skógurin veksur upp aftur.
Tailand er tað landið í heiminum, ið dyrkar mest ananas, men henda frukt verður eisini dyrkað nógva aðra staðni í Landsynningsasia.
Í einari vjetnamskari frumsøgn verður sagt frá einum ovurstórum dreka, ið stoytti seg niður úr luftini og sorlaði kálksteinsstrondina í túsundtals stykki, áðrenn hann hvarv niður í dýpið. Soleiðis vórðu oyggjarnar og drangarnir í Ha Long-flógvanum til; navnið merkir "har drekin stoytti seg í havið". Stórsligna landslagið hevur veitt mongum listafólkum íblástur.
Snarpa velbrúna svalan ger sær reiður undir loftinum í hellum víða um í Landsynningsasia. Tað er bæði óráðtøkið og vandamikið, tá ið ungir menn fara upp í veikum stigum at taka niður reiðrini, sum eru bót í svalareiðursúpan. Reiðrini eru klínd saman av fuglaráka, men verða sum nudlur, tá ið tey verða latin í kókandi vatn.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Vientiane
Vídd: 236.800 km2
Fólkatal: 6.993.767
Alment mál:
lao
Átrúnaður:
buddisma 85%, aðrir 15%
Stýrirlag:
einflokkaskipan - kommunistiskt
Gjaldoyra:
kip (LAK)


text:
Hjálp:VisualEditor/OftaSpurdirSpurningar
Sum heild
- Hvat er VisualEditor?
- VisualEditor er eitt átak til menning av ritbúnaðinum av Wikimedia Foundation, sum fer at loyva fólki at rætta síður síður í MediaWiki uttan at tað er neyðugt at læra wikitekst syntaks. Við VisualEditor, fer tað at rætta eina síðu at virka nøkulunda eins og ein "word processor", við tað at teksturin, meðan tú rættar, fer at síggja út eins og hann ger eftir at tú hevur rættað.
- Hví verður henda broyting framd?
- Tann størsta forðingin fyri at gera ta fyrstu rættingina, og tí eisini tann størsta forðingin fyri at fara í holt við leiðina, sum kundi ført til, at ein gerst ein produktivur og royndur limur av felagsskapinum, er tann svert tilgongiliga wikimarkeringin, sum varð brúkt í tí gamla rættingarvindeyganum. Fyri at økja um talið av væleydnaðum fyrstu-ferð-rættingar-royndum, hava vit tørv á einum betri rættingar skipan. Vinarliga les okkara longri frágreiðing fyri fleiri smálutir.
- Where do I go to learn more about using VisualEditor?
- Please see the VisualEditor User guide.
- Nær verður VisualEditor aktiveraður á mínari wiki?
- Hetta er verandi tíðarætlan (hon kann verða broytt):
- 24. juni: A/B roynd á tí Ensku Wikipedia. VisualEditor verður útgivin til 50% av nýliga skrásettum kontum.
- 1. juli: Aktivering av VisualEditor til Ensku Wikipedia sum standard fyri allir brúkarar sum eru innritaðir.
- 15. juli: Aktivering av VisualEditor til Ensku Wikipedia sum standard fyri dulnevndir og innritaðir brúkarar.
- 24. juli: Aktivering av VisualEditor til de, es, fr, he, it, nl, pl, ru og sv.wikipedia, verður tøkt fyri allar innritaðar logged-in brúkarar.
- 29. juli: Aktivering av VisualEditor til de, es, fr, he, it, nl, pl, ru og sv.wikipedia, sum standard fyri allar brúkarar.
- Seinna helvt av august: Aktivering av VisualEditor til allar aðrar Wikipedia wikiir, sum standard fyri allar brúkarar, minus nakrar fáar wikiir (eitt nú ta kinesisku Wikipedia) har ið VisualEditor ikki riggar enn.
- Í løtuni er ætlanin at aktivera á Wikipedia síður fyrst, og at aktivera á systir verkætlanir síðst í desember 2013, orsakað av ymiskum trupulleikum ið standast av summum av neyðugu broytingunum.
VisualEditor is available as an opt-in Beta Feature to almost all logged-in users at all Wikimedia Foundation projects.
- Hví aktivera tit henda ritbúnaðin (software) so skjótt? Tað sær ikki út til at vera klárt.
- Ritbúnaðurin er heilt sikkurt ikki heilt liðugur enn; tað eru funksjónir, ið skulu leggjast afturat, og vit eru vís í, at eftir at vit hava aktivera ritbúnaðin, so fara vit at finna trupulleikar (bugs). Tað er ikki tí at tað er ringur ritbúnaður, ella tí at tað ikki er klárt enn, tað er bara tað at talan júst er um ritbúnað. Tað slepst ikki undan trupulleikum (bugs): MediaWiki sjálvt er 10 ára gamalt, og vit finna enn ting sum kundu verði betri, ella ting sum óvæntað ikki rigga longur. Um vit bíða til VisualEditor er fullkomiliga feil-frítt, áðrenn vit aktivera tað, so verður tað aldri gjørt virkið.
- Tá alt kemur til alt, so er tann besti mátin at finna fram til feilir/trupulleikar (bugs) at fáa so nógv fólk sum gjørligt at hyggja at, brúka og spæla við ritbúnaðin. Vit ásanna, at tað er irriterandi og forstýrandi við feilum um ein hyggur stutt fram, men feilirnir vera rættaðir, og henda aktiveringin er tað sum ger at vit finna fram til feilirnir/trupulleikarnir sum ting ið mugu rættast.
- Eg fann ein feil við VisualEditor. Hvussu kann eg boða frá, so tit kunnu rætta feilin?
- Um tú ynskir tað og hevur møguleika fyri tí, vinarliga melda so feilin til bugzilla í [$bugzilla "VisualEditor" product]. Fleiri wikiir hava eisini eina síðu, sum bert er til slíkar fráboðanir at geva afturmeldingar um VisualEditor; sí yvirlitið á Wikidata. Tað er eisini ein høvuðs afturmeldingarsíða á mediawiki.org.
- Hvussu frávelji eg VisualEditor?
- Fyri at halda fram við at rætta wikitekstin beinleiðis, so skal tú bert klikkja á "Rætta keldur" (Edit source) knøttin ístaðin fyri "Rætta". Rættingarleinkjur síggjast omanfyri rættingarteigar í greinunum, har kanst tú lata upp tann klassiska wikitekst rættaran fyri júst henda partin av greinini við at klikkja á "rætta keldu" í staðin fyri tað vanligu "rætta" leinkjuna.
On wikis where VisualEditor is still a Beta Feature, you can simply uncheck its box in the Beta tab of your Preferences; on the other wikis, you can check the Temporarily disable VisualEditor while it is in beta box from the Editing tab instead.
- Ein funksjón manglar í VisualEditor. Hvussu kann eg biðja tykkum um at leggja hesa funksjónina afturat?
- Nakrar funksjónir verða í løtuni mentar ella koma eftir ætlan seinni (eitt nú at rætta kring myndir og fyrimyndir). Vegakortið og málini hjá Wikimedia verkfrøðinga kladdu fyri 2013–2014 gevur eisini eitt sindur meira kunning. Um tú ikki finnur nakra tilvísing til tað nýggju funksjónina, sum tú ynskir at skjóta upp, so kanst tú skjóta hana upp eins og tá tú meldar ein feil.
- Verður tað framvegis ein møguleiki at rætta við at nýta wikitekst eftir at VisualEditor gerst tað primera rættingar markamótið?
- Meðan VisualEditor gerst standard fyri umhvørvið har man rættar, so verður ein máti at rætta undirliggjandi “kelduna” framhaldandi til staðar. Tað eru ongar ætlanir um at taka burtur “Rætta keldu” møguleikan.
- Kann eg brúka tær kendu wikikoturnar sum til dømis [[ ]] og {{ }} í VisualEditor?
- Nei. Nýt vinarliga í staðin, fyrimyndin og funksjónir til leinkjur. Sí VisualEditor Brúkaravegleiðingina fyri meira kunning um hvussu ein brúkar VisualEditor.
- Hví verður mín kagi ikki stuðlaður?
- At menna eitt nýmótans rættingar markamót til Wikipedia og systirverkætlanir er ein tøknilig avbjóðing, men tað er møguligt við at brúka nettøkni og standardir. Tíverri eru tað fleiri internetkagar (brovsarar), sum ikki stuðla fleiri av funksjónunum sum eru neyðugar fyri at brúka VisualEditor. Vit gera okkara besta fyri at stuðla teimum vanligastu kagunum: VisualEditor virkar væl saman við teimum nýggjastu versjónunum av Firefox, Chrome og Safari, og stuðul til Internet Explorer 9 kemur um heilt stutta tíð. Tá hetta er sagt, so skal nevnast, at um vit royndu at arbeiða okkum rundan um gamlir brovsarar, so hevði tað forða fyri betringum sum høvdu komi einum stórum meiriluta av brúkarunum til góðar. Vit eggja tær til at dagføra til ein internetkaga, sum verður stuðlaður, um tað ber til, so tú kanst halda fram við at rætta við tí nýggja keldu wikitekst rættaran. (Sí VisualEditor/Target browser matrix fyri serstakar smálutir.)
- Virkar VisualEditor saman við Wikisource's ProofreadPage ella við fyrimyndum hjá Wiktionary og øðrum funksjónum sum Wikipedia ikki hevur?
- VisualEditor virkar í løtuni bert á Wikipedia síðum, men hann er framleiddur soleiðis, at hann er fleksibul nokk til at kunna verða brúktur á teimum flestu Wikimedia síðunum. Í seks-mánaða tíðarskeiðnum frá tí at VisualEditor gjørdist virkin á Wikipedia og síðan til systirverkætlanar síður, so fara mennarar at arbeiða við at tryggja at VisualEditor virkar væl saman við funksjónum, sum eru serligar fyri systir-síðurnar.
- Kann eg innstallera VisualEditor á mína persónligu wiki uttanfyri Wikimedia?
- Ja, men undir tínari egnu ábyrgd. VisualEditor og Parsoid víðkanirnar eru tøkar til at taka niður til download men tey eru enn á royndarstøði, legg til merkis at Parsoid krevur nodeJS. Um tú innstallerar og brúkar tey, vinarliga lat okkum so frætta hvat ið virkaði og hvat ið ikki virkaði [$bugzilla in bugzilla].
- Ger VisualEditor sjálvvirkandi rættingar á síðum?
- Í flestu førum ger VisualEditor ikki rættingar til formatering á linjum sum ikki beinleiðis verða rættaðar. Men í førum, har uppmerking (markup) á síðuni ikki verður gjørt á rættan hátt, kann tað henda, at (til dømis við talvum, sum ikki eru latnar aftur), skipanin roynir at rætta hetta.
- Will the visual editor be enabled on talk pages?
- No. This question comes up quite often.
- The visual editor is designed to edit content, plain pages of text[1].
- Talk pages aren't content. Many of the tools and design patterns that make VE nice to use to edit content make it poor to use for discussions.
- To make it usable for discussions, we would have to remove or break many of those patterns in VE. We have spent a lot of time researching with users what works best there.
- VE can't deal with structured discussions and plain-text discussions are not structured discussions.
- Discussions like they are on traditional talk pages are not structured discussions from a technical perspective, despite the fact there is a certain number of colons or bullet points added to each answer to provide a pseudo-structure. With the current design of classical discussions, a piece of software can't know who has replied to whom – only humans can. There is no real connection between posts (which post is the parent/child of which), which is the definition of a structured discussion.
- At the moment Flow deals with structured discussions. In Flow, each post is independent with a unique ID, linked to other posts and to a Topic (also with a unique ID), with a specific history, and all posts can be targeted precisely. It would be possible in the future to have conversations at multiple places, to move topics or replies, and to create sub-discussions with Flow. Classical talk pages, using VE or not, do not allow that.
- The visual editor is designed to edit content, plain pages of text[1].
- Mín spurningur er ikki her. Hvar kann eg spyrja?
- Tú kanst spyrja á VisualEditor afturmeldingarsíðuni á tínari wiki (sí yvirlitið á Wikidata) ella á høvuðs afturmeldingarsíðuni á mediawiki.org.
Community resources
- Where can I read more about what communities can do to adapt the visual editor to their sites?
- You can find a sort of "checklist" here on mediawiki.org.
- Where can I find people experienced in this kind of effort?
- There is a list of names at Community Taskforce.
References
- ↑ Based on James Forrester's message on wikimedia-l mailing-list, June 2016


text:
Orð: Hans Adolph Brorson
Lag: Johann Abraham Peter Schulz
Týtt: Emil Joensen
1. Her koma, Jesus, tíni smá
til tín í Betlehem at gá;
upplýs tú okkum sál og sinn
at finna vegin til tín inn!
2. So glað vit skunda tær ímót
og kyssa dustið við tín fót;
o, stundin sæla, náttin klár,
tá tú vart føddur, Drottur vár!
3. Vælkomin hátt frá himnasal’
til henda heimsins neyðardal,
hvar heimur tær ei annað beyð
enn fjós og krubbu, kross og deyð’!
4. Men, Jesus, hvussu ber tað til,
so fáur gætur geva vil
tí hjartans kærleika hjá tær,
teg dró frá himli ørmum nær!
5. Tú okkum smáu drag til tín,
o, góði sálarvinur mín,
at fegin hvør av okkum svá
í trúnni fast teg fevna má!
6. Lat verøld ei við síni makt
oss vika burt frá dópsins pakt,
men gev, vár longsil allur má
til tín, til tín í heilum stá!
7. Tá skulu vit víst einaferð
við gleðirødd í hini verð
við halgum í Guðs paradís
tær lova hátt á eingla vís.
8. Her standa vit í flokk’ og rað
um teg, várt fagra hjartablað,
o, hjálp, at vit í himli tá
um trónu tína standa svá!


text:
Hvussu eru innlán tryggjað
Innlán í peningastovnum, virðisbrævameklarafeløgum og íløgumkelarafeløgum, eru tryggjaði móti tapi, ið stendst av at ein peningastovnur, virðisbrævameklarafelag ella íløgumeklarafelag fer í gjaldsteðg ella á húsagang, umvegis Innskjótaratrygdargrunnin.
Endurgjald frá Innskjótaratrygdargrunninum verða roknað sum ein nettoupphædd, t.v.s. at møgulig lán og skyldur annars mótvegis peningastovninum, verða mótroknaði teimum innlánum, sum hvør einstakur innskjótari eigur í peningastovninum.
Serinnlán, t.d. Eftirlønarkonti og klientkonti eru fult tryggjaði, og møgulig útlán verða ikki drigin frá upphæddini.
Eftir 1. oktober 2010 eru navnaskrásett innlán í peningstovnum upp til mótvirðið av 100.000 EUR tryggjaði pr. innskjótara.
Eisini tryggjar Grunnurin íleggjarum móti tapi, sum stendst av, at ein peningastovnur, virðisbrævameklarafelag ella íløgumeklarafelag ikki er ført fyri at útflýggja íleggjaranum virðisbrøv, ið eru ogn íleggjarans, og sum stovnurin hevur í varðveitslu og/ella umsitur. Slík tap eru tryggjað fyri eina upphædd svarandi til mótvirðið av 20.000 evrum.
Ein íleggjari kann tó í mesta lagi fáa endurgoldið eina upphædd, ið svarar til virðið á teimum virðisbrøvum, ið stovnurin ikki er førur fyri at útflýggja íleggjaranum.
Meiri kann lesast um Innskjótaratrygdargrunnin her.


text:
1448
0 Favorites
Location:
Tórshavn, Faroe Islands
Description:
Savnssending Vit hava verið til arbeiðis við politinum - vit fylgja teimum, tá vanlukkur henda, tá tey royna at uppklára brotsgerðir, og vit koma tætt at teimum, sum liva á lívsins skuggasíðu. Hetta er ein lýsing av gerðandisdegnum hjá politinum í Havn. Her er talan um 9 dokumentar filmar, sum Bjarni Árting Rubeksen hevur gjørt eftir leistinum "one man, one camera " tað vil siga, at Bjarni hevur sjálvur filmað, klipt og lagt til rættis. Slag av sending: Eygleiðandi dokumentar Málbólkur: Samfelagsáhugaði Sendilongd: 25 minuttir
Language:
Faroese


text:
Árni Gregersen, ting.fo 29.07.2017 (14:29)
Løgmaður blæsir nýtt lív í samgonguna
GREINING: Fiskivinnunýskipanin verður útsett at koma í gildi til 1.januar 2019 í staðin fyri 2018, men løgmaður trýr framvegis fult og fast uppá, at hetta fer at lata seg gera.
Taalan er tó bert um at fara frá fiskidøgum til kvotur, sum verður útsett.
Lurtar ein eftir ólavsøkurøðu løgmans, so trýr hann eisini fult og fast uppá, at vit fáa eina fólkaatkvøðu um stjórnarskipanaruppskotið flaggdagin næsta ár. Hetta uppskot verður lagt fram til almenna hoyring í dag.
Og løgmaður boðaði eisini frá, at pensjónsnýskipanin verður løgd fyri tingið í heyst.
Hetta eru tær tríggjar nýskipanirnar, sum hava verið á breddanum eina drúgva tíð nú.
Vit hava hoyrt mest um fiskivinnunýskipanina. Hon er helst tann, sum rakar flest fólk og okkara fiskivinnu mest.
Í røðu síni staðfestir løgmaður, at tað ikki hevur verið lætt at fáa semju um hetta stórmál. Andstøðan er ikki við í nýskipanini og hóast semjuna á Seglhúsloftinum á Tvøroyri, so er eisini torført at fáa øll samgongufólk at hava áralag.
Nú er tíðin til gildiskomuna fyri kvotaskipanina longd. Spurningurin er um hetta er betri ella verri, tá ið um ræður at fáa politiskar semjur í lag. Tíðin styttist hjá samgonguni til val og tað kann fáa tingfólk at taka støður, sum tey annars ikki høvdu tikið.
Hinvegin er so nógv útliðið, at politiska skipanin kann neyvan bjóða vinnuni eitt so stutt skotbrá sum til nýggjárs. Tí hevur samgongan valt at geva málinum við kvotaskipanini eitt sindur av tíð afturat.
Hinar nýskipanirnar
Stjórnarnýskipanin og pensjónsnýskipanin eru eisini tvey stórmál, sum enn ikki er eydnast at finna breiðar semjur um.
Kortini fastheldur løgmaður, at fólkaatkvøða verður flagdagin næsta ár um stjórnarskipanina. Tað vil siga, at stjórnarskipanin skal vera endaliga samtykt og avgreidd frá Løgtinginum 25.oktober í ár.
Ivasamt er tó um fólkaatkvøðan verður, eydnast tað ikki løgmanni at fáa andstøðuna við til at samtykkja stjórnarskipanaruppskotið.
Ongin flokkur vil, at eitt uppskot um stjórnarskipan ikki verður samtykt við eini fólkaatkvøðu.
Pensjónsnýskipanin verður løgd fyri tingið í heyst, men heldur ikki har er nøkur semja við andstøðuna.
Hesi málini eru so stór, at fæst ikki ein breið semja, so gevur tað so at siga onga meining at samtykkja tær.
Løgmaður hevur kortini vónina. Hann vísir á í røðu síni, hvussu neyðugt tað er at gera nýskipanir, serliga nú tað gongur so væl í samfelagnum.
Hann vísir á, hvussu illa vit hava dugað gjøgnum árini at gera tær neyðugu broytingarnar, tá ið tað gongur væl. Millum annað tí hava pendulsveiggini ofta verið so ógvuslig.
Nú skal Búskapargrunnur Føroya vera við til at dempa sveiggini, heldur hann.
Samanumtikið kann sigast, at løgmaður í røðu síni í dag, roynir at blæsa nýggja orku í samgonguna. Tann møðin, sum serliga í ár er komin til sjóndar, skal burtur.
Tí er tað heilt avgerandi, at fiskivinnunýskipan verður avgreidd.
Fyrr enn tað er gjørt, megna tingfólk neyvan at taka aðrar stórar avgerðir.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Hanus Samró
07.02.2015 - 23:40
Ítróttur > Ítróttur > Hondbóltur
Neistin og VÍF leiktu í dag finaluna í Coca-Cola kappingini. VÍF vann 25-26. Hálvleiksstøðan var 13-12 til Neistan.
Leikferðin fyrstu minuttirnar var høg. Neistin legði best frá landi, har teir bæði í verjuni og álopinum fingu spælið at hanga saman, meðan VÍF hevði trupult við at koma fram við Neistaverjuni. Støðan aftaná tíggju minuttir var 7-3 til Neistan. Men so lækkaði leikferðin eitt sindur. Liðini brúktu longri tíð uppá álopini, meðan bæði Mikkjal Hansen í Neistamálinum og Niklas Simonsen í VÍF-málinum høvdu fleiri bjargingar. Sostatt var støðan aftaná 20 minuttir 9-7 til Neistan.
Síðstu tíggju minuttirnar av dystinum øktist leikferðin aftur. VÍF fekk betri skil á verjuna, meðan álopsspælið hjá Neistanum haltaði eitt sindur. Tá dómararnir bríkslaðu til hálvleiks var støðan 13-12 til Neistan.
Men tað var VÍF, ið byrjaði best í seinna hálvleiki. Neistin fekk ikki spælið at hanga saman, meðan VÍF hevði lættari við at finna hvønn annan í álopinum. Tá 10 minuttir vóru leiktar av seinna hálvleiki førdi VÍF 15-17. Men tað var einki, ið bendi á, at Neistin ætlaði at geva VÍF sigurin, tí tá 20 minuttir vóru leiktar av seinna hálvleiki førdi VÍF 20-22.
Síðstu tíggju minuttirnar kom veruligur spenningur í dystin. Tá fimm minuttir vóru eftir var støðan 24-24. Men í síðstu minuttunum dróg VÍF longsta stráið. Teir megnaðu at halda nervunum og vunnu sostatt 25-26 á Neistanum.
VÍF hava seinastu nógvu árini verið í fleiri finalum, men hava ikki vunnið steypafinalun síðan 1999. Í dag megnaði VÍF tó at bróta óndu ringrásin, og er sostatt steypavinnarar 2015.
Sí eisini: Myndir: Neistin - VÍF


text:
17. Apr 2018
Í fjør heyst fór Havnar Sjónleikarfelag í samstarvi við Riu og Súsonnu Tórgarð úr Teatur Grugg undir eina spennandi verkætlan at stovna leikbólkin "Shakespeare Unplugged" við 6 ungum áhugaleikarum úr Havnar Sjónleikarfelag: Rógvi Dam, Eyðbjartur Skaalum, Petur Meinhard E. Andersen, Rúna Johanna Aref, Rebekka Dam...
14. Mar 2018
Í hesum døgum framførir Suðuroyar Sjónleikarafelag skemtiligu Suðuroyðar Kabarettina í mentanarhúsinum SALT á Drelnesi. Higartil hava seks sýningar verið, sum hava gingið væl og verið sera væl móttiknar. Eini 1400 fólk hava verið og hugt. Einki virki sjónleikarafelag hevur verið á Suðuroynni í fleiri...
13. Mar 2018
Á aðalfundi 10. mars komu tveir nýggir limir inn í nevndina í MáF. Tríggir nevndarlimir stóðu fyri vali - Noomi Reinert og Rúna Mortensen stillaðu báðar upp aftur, meðan Beinta Flóvinsdóttir ikki stillaði upp aftur. Noomi Reinert, sum hevur sitið sum forkvinna í nevndini...
20. Feb 2018
Hjálagt er grein frá Havnar Sjónleikarfelag í samband við, at 100 ár eru liðin, síðani felagið varð stovnað. MáF vil samstundis nýta høvi enn eina ferð at ynskja Havnar Sjónleikarfelag hjartaliga til lukku við teimum 100 árunum. ...
07. Feb 2018
MáF hevur aðalfundLeygardagin 10. mars 2018 kl. 11:00í Losjuni við Gøtugjógv.Dagsskrá sambært lógini (sí hjáløgdu skjøl). ...
06. Feb 2018
Tvey feløg eru vorin nýggir limir í MáF. Talan er um Ungmannafelagið Virkið á Sandi og Suðuroyar Sjónleikarfelag. Ungmannafelagið Virkið hevur áður verið limur í MáF, men hevur seinastu árini ligið meir ella minni stilt. Nú ætla tey at fáa meira virksemi í felagið....
03. Jan 2018
Brennur tú fyri at arbeiða við ljós- og ljóði á ein kreativan hátt? Spennandi skeið verður í Losjuni við Gøtugjógv 27. – 29. apríl 2018. Lærarar verða Súni Joensen og Asger Kudahl Sørensen. Tekna teg til skeiðið her.Sí nærri upplýsingar í skeiðslýsingini niðanfyri. ...
19. Des 2017
Vegna jólafrí er skrivstovan stongd til 2. januar 2018.Konteret er lukket på grund af juleferie til 2. januar 2018.The office is closed until 2 January due to Christmas holidays. ...


text:
Altjóða sálarheilsudagur: Blái Krossur og Blákrossheimið í Østrøm
Blái Krossur Føroya og Blákrossheimið tóku mikudagin 10. oktober lut í tiltaki í Østrøm, sum Sinnisbati skipaði fyri í sambandi við, at dagurin var altjóða sálarheilsudagur.
Thorvald Danielsen, sálarfrøðingur á Blákrossheiminum, hevði framløgu um DATung, sum er nýtt viðgerðartilboð fyri ung. Viðgerðin snýr seg um at hjálpa ungum at handfara lívið uttan rús og fyribyrgja, at ung menna ein álvarsaman rústrupulleika.
Dagurin byrjaði klokkan 13.00, tá kunnandi básar lótu upp, og ein tíma seinni bjóðaði Róa Midjord, forkvinna í Sinnisbata, vælkomin.
Gjøgnum dagin vóru fleiri framløgur. Umframt Thorvald Danielsen løgdu millum annað Dugni og Kris fram. Guðrið Hansdóttir og Eyðun Nolsøe spældu eisini á tiltakinum.
Feløgini og stovnarnir, sum vóru við, vóru Dugni, Fountainhúsið, Fólkaheilsuráðið, Kris, Føroyskir Sálarfrøðingar, Heilsurøktarfelagið, Almannaverkið, Rachel’s Vineyard Føroyar, Psykiatriski Depilin, Blákrossheimið og Blái Krossur Føroya.
Tags:


text:
Veðrið, sum hevur verið seinastu tíðina, kann fara hart um náttúruna. Um tað er hetta, sum ger seg galdandi er ilt at siga, men eitt stórt lop hevur seinastu dagarnir verið á Norðbergseiði í Hvalba.
Sum vit síggja á hesum báðum myndunum, so er tað komin ein nýggj møl undir berginum.
Fyrra myndin er tikin 21. mai 2016 og seinna myndin er tikin í dag. Eitt rættiliga stórt lop er talan um.
Ein lítil viðmerking, skal tó gerast til hesar báðar myndirnar, tann fyrra er tikin í flóð og tann seinna er í fjøru.
Men framvegis kann man síggja at tað er ein rættiliga stór nøgd av gróti, ið er lopi.


text:
Jógvan Poulsen var føddur í Svínáum í 1854. Hann tók læraraprógv í 1876 og starvaðist sum lærari í Sjóvar sókn.
Jógvan var virkin á mongum økjum, m.a. var hann ein av stovnarum Føroya Lærarafelags og sat á løgtingi frá 1883 til 1928, eftir 1906 fyri Sambandsflokkin. Hann skrivaði fyrstu føroysku bíbliusøguna, eins og hann var uppi í at skriva fyrstu føroysku stavingarbókina.
Jógvan Poulsen var føddur við Svínáir í 1854. Aftan á barnaár í heimbygdini fór hann í bóndahús norðuri á Eiði at tæna. Í 1874 leitaði hann á læraraskúlan í Havn, haðan hann tók prógv 1876. Sama ár varð hann settur í starv í Sjóvar sókn.
Føringafelagsmenn settu sær í 1889 sum mál at fáa til vega skúlabøkur á móðurmálinum, og her gjørdist Jógvan Poulsen ein av undangongumonnunum. Í 1891 gav Føringafelag út bókina »Förisk ABC og lesingabók«, sum hann saman við havnarlæraranum Christian Ludvig Johannesen hevði lagt úr hondum, og ár 1900 kom Bíbliusøga hansara, eitt vala verk prentað við broytingarstavsetingini.
Jógvan Poulsen var eisini politikari. Hann sat á løgtingi frá 1883 til 1928.
Rættiliga tíðliga — í 1917 — legði hann vegna sjúku lærarastarvið frá sær. Hann doyði í 1941.
Úr: Árni Dahl: Bókmentasøga I-III. Fannir. 1980-83.


text:
Tá eg var lítil var eg altíð spentur til jólaaftan tá jólamaðurin fór at koma við pakkum. Sjálvt um eg var um at skíta í buks, so bangin eg var, tá hesin fremmandi maðurin í reyðari drakt við stórum skeggi kom inn til okkum við gávum. Nú havi eg funnið út av at jólamaðurin ikki er til og at tað bara var pabba. Sum ein annar Clark Kent forsvann hann hvørjaferð jólamaðurin kom á vitjan. Sum 26 ára gamal eri eg tó farin at trúgva uppá ein annan jólamann. Nú eitur hann Disney, og Disney gevur mær ein Star Wars filmi um árið. Tað er tað besta eitt stórt barn kann ynskja sær.
“Rebel spaceships, striking from a hidden base, have won their first victory against the evil Galactic Empire. During the battle, Rebel spies managed to steal secret plans to the Empire’s ultimate weapon, the DEATH STAR”
Hetta stendur í rullitekstinum tá Star Wars: Episode IV byrjar. John Knoll, ið er VFX supervisor hjá Lucas Film, hevði hugskotið at hetta skuldi verða ein filmur í Star Wars universinum. Tá Disney keypti Star Wars og søgdu, at teir fóru at gera tríggjar stand alone filmar, var Knoll skjótur at leggja sítt hugskot á borðið. Eg fekk nervar, tá eg hoyrdi, at Gareth Edwards skuldi leikstjórna Rogue One. Frammanundan hevur hann leikstjórnað nýggjasta Godzilla filmin. Ein filmur eg haldi var ekstremt skuffandi. Men eg mátti bara bíða við spenningi til skeptikarin í mær slapp at døma endaliga produktið. Eg varð avgjørt ikki skuffaður.
Søgan
Jyn Erso verður biðin um at hjálpa the Rebellion at steðga nýggja vápninum hjá the Galactic Empire. Við sínari myrku fortíð kann hon fáa rættu fólkini at hjálpa í kampinum móti Darth Vader og the Empire. Jyn Erso og the Rebels finna út av, at tey kunnu fáa fatur Death Star tekningunum, ið vísa til eitt veikt punkt stjørnuni. Tì fara tey á eina næstan ógjørliga missión at fáa fatur á tekningunum.
Samanumtøka
Sjávt um vit eru væl vitandi at missiónin at stjala Death Star ætlanina fer at lukkast, tekur tað onki vekk av spenninginum í Rogue One. Er tað ein spoiler fyri teg, skalt tú ikki hyggja eftir Rogue One enn. Hygg í hvørtfall eftir Episode IV fyrst.
Søgan hjá Jyn Erso (Felicity Jones) er einastandandi flott fortald og leggur vekt á, at hetta er ein persónur, vit skulu leggja í. Rebel kemparin, Cassian Andor (Diego Luna), og umvendi Imperial robotturin, K-2SO (Alan Tudyk) eru undirhaldandi duoin, ið minnir um Han og Chewbacca. Eisini møta vit Blinda munkinum, Chirrut Îmwe (Donnie Yen), og Baze Malbus (Wen Jianng). Teir eru badass.
Allar referansurnar til gomlu filmarnar eru fantastiska væl gjøgnumførdar. Hvørjaferð Darth Vader var á skerminum. fekk eg gásarhold. Eg nevni bara Darth Vader, tí restin skal síggjast í filminum. Eg sigi bara, at har eru bæði smáar og størri løtur. Just wait and see.
Michael Giacchino hevur tikið yvir fyri John Williams í tónleikadeildini. At ikki hoyra upprunaligu temaløgini var fyrst eitt sindur løgið, men tað setur sín egna dám á Rogue One uttan at taka Star Wars gandin vekk. Tað var eisini nakað heilt serligt at hoyra undirtónar av verkinum hjá John Williams. Serliga tá Darth Vader kemur á skermin. Alt hetta ger, at filmurin kann fortelja sína egnu søgu.
Chris Weitz og Tony Gilroy hava skrivað eitt rimmar leikrit. Blandingin av drama, action og skemti rakar beint á andan av undanfarnu Star Wars filmunum.
CGI fær stórt herðaklapp. Tì CGI leverar tað, sum eg vil kalla mest hugtakandi partin av filminum. Tað skal eisini síggjast fyri at vita, hvat eg meini við.
Eg eri fullkomiliga tikin á bóli, tá eg hugsi um, hvussu søgan faldaði seg út. Teir síðstu minuttirnar vóru so rørandi, at eg næstan feldi eitt tár. Eg eri djúpt rørdur enn. Rogue One: A Star Wars Story er alt, eg vildi hava hann at vera – ein søga í sama universi uttan at vera eitt kopi. Aftaná hetta eri eg noyddur at hyggja eftir Rogue One einaferð afturat. Gareth Edwards kann fara í song í kvøld og vakna í morgin til ein stóran skara av fjepparum, ið elska verkið hann hevur útført. Tað gleðir meg, at fleiri Star Wars søgur eru eftir at fortelja. Hetta er bara byrjanin.


text: Viðfestur er úrslitalistin frá SMS jólastevnuni í Gundadali í dag, sum Havnar Svimjifelag skipaði fyri. Mest merkisverdu úrslit vóru tær báðar tíðirnar hjá Biritu Debes (Ægir) yvir 700 FINA stig – 28.58 og 727 stig í 50 rygg, 1:01.85 og 712 stig í 100 rygg – umframt Poula Ø. Mohr sum fylgdi við Biritu í 50 rygg við 29.92 og 634 FINA stigum, og Jonna B. Thomsen sum svam 1:08.41 og 601 FINA stig í 100 blandað. Havnar Svimjifelag vann hasa serligu 6×50 mix stafettina, og venjarin Kristian Martin Joensen harvið dunnuna 🙂


text:
Vinnuhßsk˙lin maskinr˙msimulator frß Statoil
Myndir og tekstur frß oljan.fo
Mßnadagurin 17. august mundi vera ein tann frŠgasti sˇlskinsdagurin Ý ßr. Og fyri Vinnuhßsk˙lan Ý Havn var dagurin meira enn bara ein vanligur sˇlskinsdagur. Hann var av sonnum ein fagnaardagur, tÝ henda dag tˇk sk˙lin enn eitt třandi stig inn Ý martitimu f°roysku framtÝina.
═ sambandi vi at maskinr˙mssimulatorurin ß Vinnuhßsk˙lanum er ˙tbygdur vi 3D simulering av maskinr˙mum, varmˇtt°ka Ý h°lum Vinnuhßsk˙lans undir Krßkugjˇgv, har h°vi var hjß innbodnum, lŠrarum o°. at sÝggja hetta fyri sk˙lan so třandi undirvÝsingaramboi.
Talan er um nřggjan og sera framkomnan simulator, i verur nřttur ß universitetum og hŠgri lŠrustovnum til frßlŠru/venjingar og skeivirksemi innan maskin°ki.
Vi stuuli frß Statoil F°royar hevur ta eydnast sk˙lanum at ogna sŠr nřggja simulatorin, i heilt givi fer at gera undirvÝsingina uppaftur meira hugaliga og spennandi fyri bŠi nŠmingar og lŠrarar.
═ sambandi vi mˇtt°kuna nřtti Wilhelm Petersen, stjˇri, h°vi at greia frß hesum nřbrotinum Ý virksemi Vinnuhßsk˙lans og takkai hann Statoil fyri at hava gj°rt hetta m°guligt.
Les meira her og sřggj myndir frß tiltakinum


text:
Kári á Rógvi í vitnaskrankanum
Felag fyri føroysk jura lesandi hálar føroyskar løgfrøðingar í vitnaskrankan til gamans og álvara. Vitnaskrankurin er ætlaður løgfrøðilesandi sum íblástrarkelda til lesturin og til yrkisleiðina aftan á loknan lestur.
Kári á Rógvi er fyrsti løgfrøðingur í vitnaskrankanum. Kári á Rógvi er stovnari og heiðurslimur í Felagnum fyri føroysk jura lesandi.
1. Heilt stutt um teg:
Kári á Rógvi, las cand. jur. København 1993-1998, LL.M. Aberdeen 1998-1999, Ph.D. Íslandi (Reykjavík) 2005-2008 (vardi ritgerðina i 2009).
Lektari í løgfrøði á Fróðskaparsetrinum. Nevndarformaður í Fasta Gerðarrætti. Privat giftur og pápi at trimum børnum og fáist nógv við seyð.
2. Hvar hevur tú starvast aftan á loknan lestur?
Var fyrst advokatfulltrúi hjá Kaj Andreasen, sum broytti navn til Dania Advokater. Hetta var framhald av starvi í lestrartíðini. At arbeiða sum postdrongur á Tryggingini og sum lesandi á advokatskrivstovu hevur lært meg uppímóti líka nógv sum tær formligu útbúgvingarnar. Løgfrøðilesandi hava tað við at siga “Hatta er ikki pensum/veit eg ikki/er ikki gjøgnumgingið” – slíkt er bara ikki svarmøguleiki, tá ið tú skalt tryggja at øll fáa postin ella at due diligence er klár undan skrásetingini á NASDAQ ella hvat ið nú skal gerast.
Í Aberdeen høvdu tey tíbetur ikki pensum, uttan heldur suggested reading. Meðan vit í Danmark fingu spesialið prentað í Justitia, tí vit rørdu eitt sindur við samanberandi háttalag, so gingu tey í Skotlandi út frá, at fæst tú við oljulóg, ja so er sjálvandi at hyggja at sama spurningi í Texas ella Ontario ella onkrum øðrum av teimum hundraðtals ensktmæltu løgdømunum. At vera har lærdi meg meira um samveldisstøðu, samanberandi lóg, dómalóg og annað fyri Føroyar viðkomandi enn tey fimm árini á KU, sum tá enn var ógvuliga sjálvfeitt. Haldi har er hent sera nógv spennandi síðani, og verandi dekanur er framúr – vit á Fróðskaparsetrinum hava sera gott samstarv við hann. Mæli øllum føroyskum løgfrøðilesandi at royna geva sær stundir at lesa í onkrum enskmæltum landi.
Eftir Skotland kom tíð heima í Føroyum fyrst við stjórnarskipan so sum advokatfulltrúi hjá Dania ið nú hevði fingið deild í Føroyum – Faroe Law. Tey flestu skiltu, at neyðugt var at fyritøkan Føroyar fekk ordiligar viðtøkur – enn meira neyðugt í verandi støðu sum dótturfelag – men tíverri valdu vit at halda fram við verandi ásetingum, sum fyri stóra partin stava frá øðrum londum undir umstøðum miðskeiðis í næstsíðstu øld. Nøktandi stjórnarskipan noyðist tíverri at bíða eftir ættarliðsskifti bæði á løgtingi, hjá løgfrøðingum og kanska eisini hjá miðlafólki, men so hvørt fleiri verða útbúgvin í Føroyum og uttanfyri norðanlond og í meiri víðsýndum donskum útbúgvingum, so fara vit ivaleyst at fáa neyðuga karmin um føroyska løgdømið.
At vera advokatfulltrúi var sera spennandi, men eg hevði hug at royna meg sum akademikari. Ígjøgnum stjórnarskipanararbeiðið var netverkið hjá mær gott, og eftir at hava kanna ymsar møguleikar valdi eg at skriva doktorsritgerð í Íslandi – sera læruríkt fyri føroying at uppliva ta ‘paralellu verðina’ sum líkist okkum so nógv á summum økjum, men kortini víkir frá á øðrum. At skriva ritgerð í Íslandi gav mær eisini høvi at undirvísa teimum mongu útlendingum ið lesa í Íslandi, bæði á Háskúla Íslands og á Háskúlanum á Akureyri. Íslendingar vilja hava líka nógv lesandi heim sum fara út, so eg hevði lesandi úr Kina, Serbia, Týsklandi, USA og enntá ein lesandi av Antarktika ið tók Master í Polar Law her og annars rak granskingarstøð – vit undirvístu nær Norðpólinum, tann lesandi skrivaði og sendi uppgávur nærhendis Suðurpólinum. Mæli øllum føroyskum løgfrøðilesandi at royna geva sær stundir at lesa í Íslandi.
Síðani heim aftur til Føroya, men enn var onki starv á Fróðskaparsetrinum. Stillaði tí upp til løgtingsval, men tá kom starvið, gjørdist so lektari hálva tíð. At sita á løgtingi og leingjast burtur gav mær tann framíhjárætt, at eg kundi halda einasta vallyftið hjá mær – ikki at fara á politikaraskúla – so uttan at hava fyri neyðini at gera nøkrum eftir vild ella tala teimum eftir munninum, kundi eg leggja fram uppskot, seta fyrispurningar og annars virka sum fullkomiliga óheft umboð fyri landsins besta – og halda meg frá bert at siga skvaldur fyri at verða afturvaldur. Har var tó ikki møguligt at fremja tað stóra við teimum fólkum ið sótu, men við treiskni bar til eittnú at fáa sett gongd á at tillaga veiðitrýstið, dagføra verjumálslógina og annars seta fokus á tann partin av løgtingsarbeiðnum ið løgtingsmenn vanliga ikki tíma, nevniliga lóggávu. Hygg at rættarnevndini, so sært tú, hvussu merkt hon er av áhuganum fyri tunlum – ikki fyri rættarviðurskiftum. Tíbetur fekk tíðarskeiðið sín enda, men onkuntíð havi eg enn marruna um at vera afturvaldur. Mæli øllum føroyskum løgtingsfólkum at royna geva sær stundir at lesa løgfrøði.
Nú siti eg á Fróðskaparsetrinum, har mín stóri framíhjárættur er at vera partur av liðinum løgfrøðingum ið hava avrikið at hava omanfyri 600 ymisk fólk ígjøgnum grundskeið í lóg, grundleggjandi fyrisitingarlóg og onnur skeið á bachelor ið fólk taka sum part av samfelagsútbúgvingum. Men stóra takið er nú at byggja upp master í løgfrøði, sum er tvey ára útbúgving við denti á støðuna hjá Føroyum og øðrum smáum løgdømum í altjóðagerðini. Vit hava skeið á føroyskum, enskum, norskum og donskum, vitjandi lærarar úr USA, Noregi og Danmark, umframt nógvar góðar heimligar kreftir. Vit hava boðið master út sum stakskeið í nøkur ár, og alsamt fleiri ið lesa løgfrøði, stjórnmálafrøði og líknandi taka nøkur skeið hjá okkum og fáa tey meritflutt á tær útlendsku útbúgvingarnar. Eisini taka nógv fólk stakskeið sum eftirútbúgving. Nú eru so eisini gott 20 ið lesa fulla tíð, so vit hava skapt okkum íheimligt men samstundis mennandi og víðsýnt umhvørvi. Mæli øllum føroyskum løgfrøðilesandi at royna at taka skeið hjá okkum.
Havi eisini støðu sum vegleiðari á bæði København og Aalborg, so til ber eisini at skriva uppgávur við vegleiðing av Fróðskaparsetrinum. Góða samstarvið við danska umhvørvið hevur millum annað gjørt, at DJØF nú hevur givið ritgerðina hjá mærWest-Nordic Constitutional Judicial Review út í endurskoðaðari útgávu. Vóni at nógv keypa hana, so føroysk gransking fær nakað av uppmerksemi. http://www.djoef-forlag.dk/da/boeger/w/west-nordic-constitutional-judicial-review
3. Er tað ein ávís starvsavbjóðing í Føroyum, sum tú ikki hevði fingið aðrastaðni?
Av øllum hesum sæst, at fjølbroytni og skjótur vegur fram er eyðkennið í Føroyum. Umframt advokatvirksemi, at vera tingmaður, grundlógarskrivari og nú útbúgvingarleiðari, havi eg eittnú eisini verið formaður í javnstøðunevndini, ritjstóri á føroyskum lógarriti, so gjørdist eg eisini formaður í nevndini, sum stovnaði Fasta Gerðarrætt www.fg.fo og endskoðaði semingslógina – og annað mangt.
Vansar kunnu eyðvitað vera, at pláss ikki verður at fordjúpa seg og vælferðasjúkur síggjast hjá juristum, sum at lata vera við at endurnýggja seg – ‘tí tey fáa jú ongan annan, so mann kann klára meg við gomlu lærubókini úr Århus’ – men alt í alt sera spennandi at vera her heima, tó at vit enn mangla løgfrøðingar á sera nógvum stovnum, kommunum, fakfeløgum, tinginum og aðrastaðni, so vónandi verða nógv fleiri lógkøn útbúgvin.
Men vit mugu tó ansa eftir tí, sum ein kallaði ‘kjallarajuristar’, fólk sum við hálvum eyga sita í kjallaranum hjá mammu síni og lesa jura sum fjarlestur – tey gera mangan verri.
4. Yndislærugrein á lestrinum?
Í Danmark var yndisskeiðið heilt vist EF-domstolenes argumentationsteknik hjá Ole Due, mest greinandi og metodukenda fakið í øllum lestrinum, har vit eisini sluppu at skriva uppskot um dóm í aktuellum máli. Ole hevði sjálvur verið formaður í ES-dómstólinum í Luksemborg, so innlitið hjá honum var framúr. Í Skotlandi vóru fleiri áhugaverd skeið, har vit sótu færri fólk saman við granskarunum, sum júst høvdu skrivað um evnini. Mær dámdi betur skilnaðin ímillum bachelor og master í Skotlandi, á KU var tað nakað nógv ‘bachelor +’, meir av tí sama. Men donsku universitetini hava ment seg nógv síðan tá.
5. Hava tínar vallærugreinar og ritgerð havt týdning fyri teg eftir loknan lestur?
Áhugin hjá mær var altíð partvíst akademiskt forvitni, vildi sleppa afturum dogmatisku rættarstøðuna beint nú. KU síðst í 1990’árunum var kanska ikki hepnasta staðið fyri meg, men nøkur skeið vóru, eittnú ejendomsret, almene fag, konkurrenceret, EF-domstolenes argumentationsteknik og (so løgið tað ljóðar ) forsikringsret, har til bar greina støðuna nakað nærri. Júst í tryggingarlóg slapp eg at gera dómsavn, sum hevur verið eyðkenni mítt síðani at fáa greiðu á ‘effektivu juraini’, teirri mentu venjuni sum eittnú spesialið um væntandi dómar í kappingarlóg, doktorsritgerðin og dómsavnið hjá Fasta Gerðarrætti. Í Skotlandi royndi eg meira at fyrireika meg uppá at virka í framtíðar oljuvinnu, men har vísti seg ikki at vera so nógv at gera. Í Íslandi legði eg meg eyðvitað eftir tí stjórnarliga, sum eg longu hevði fingist við, og sameindi tað við fatanina av dómalóg (case-law).
Samanumtikið hava øll skeið og lesnaður havt týdning, men sumt meira óbeinleiðis og enntá sum leiðbeining um, hvussu ikki skal gera. Men frægast mann vera at leggja dentin á háttalagið heldur enn akkurát evnini í ymsu skeiðunum. Serliga at lesa til normeraða tíð ella skjótari og so oftast at fáa góð próvtøl – sigur helst meira enn at hava lisið ávíst fak. So mesta týdningin hevur fyri meg verið at seta meg inn í givnu lærugreinarnar og fáa tær frá hondini sum skjótast uttan at avmarka meg til pensum.
6. Løgnasta løgfrøðiliga málið tú hevur skula svara til?
Løgnasta hevur verið mítt drúgva stríð við føroyska betongjura, serliga um komandi stjórnarskipan, verandi stýrisskipan og tørvin á føroyskari løgfrøði.
Leikfólk kunnu spyrja nógv løgið, men onki er so løgið sum at møta tí serliga sein-sein-lógpositivistiska umhvørvinum umkring løgtingsskrivstovuna og stýrisskipanarálitið. Bara tankin at hava grundlógina í Danmark sum fyrimynd, eina veruleikafjara stjórnarskipan við, sum nevnir kong 45 ferðir og er nógv verri verja av rættindum borgaranna enn EMRS og so mangt framvegis. Hvørja ferð tey skulu veita ráð, veitst tú at prinsippið um ta verru loysnina vinnur. Hygg at nýliga málinum um undirsjóvartunnil, har løgmansskrivstovan klárar at siga, at hon finnur ikki heimild fyri at finnast at innlendismálaráðnum, tí tað ikki við ósvitaligari vissu kann sigast at landsstýrismaðurin fyrrverandi verður dømdur av einum nevningatingi, og løgtingsskrivstovan sigur seg ikki finna heimild fyri at vraka tann kanningarstjóran, sum umframt at hava úttala seg positivt um framferðina eisini er formaður í tveimum almennum stovnum ið eru við í málinum, hevur verið og er ráðgevi hjá núverandi landsstýrismanni í málsøkinum og annars miðvíst hevur virkað sum apologetur fyri miðfyrisitingina í málum um brot á heimildir og mannagongdir.
Stytti mær mangan stundir í løgtinginum við at hugsa: ‘hmm…. nú er hetta málið komið fram, hvat er tað sanna, rætta, góða, miðvísa at gera – hugsa tær so til tað øvugta, og tað verður tilmælið hjá løgtingsskrivstovuni – virkaði hvørja ferð.
Ansið eftir hesum typunum. Tey eru lættast at kenna við at spyrja tey, hvat tey halda um rættvísi. Fara tey upp at káka um, at ongin veit, hvat rættvísi er – tosa um metafysikk og sitera úr Ret og Retfærdighed – og gerast samstundis kensluborin, óð ella niðurlátandi, so hoyra tey til ‘the lost generation’ í danskari jura. Siga tey harafturímóti sum Børge Dahl hægstarættarforseti á sinni spurdur um orðið rættvísi: “Jeg synes, det lyder godt” (DJØFbladet 22.09.2010), so eru tey komin yvir lógarpositivismuna og aftur á beint at leita eftir avgerðini at taka í givnu støðuni.
7. Týdningarmiklasti ikki-løgfrøðiligur lærdómur frá lestrartíðini
Týdningarmesta er vist ikki at missa seg sjálvan og mentan sín burtur. Føroyingar í Danmark fáa lætt kensluna av at vera á onkrum lægri menningarstigi og skulu tí prógva seg við at gerast danskari enn danir, samstundis sum teimum leingist heim; lívið gongur ikki upp tí so mong mótstríðandi ideal skulu realiserast í senn. Í Aberdeen fekk eg hinvegin fatur í eini campus-mentan, har tey flestu vistu, at tey bara vóru har eina tíð – øll skuldu aftur niðan í Hálandið, til Sri Lanka, Eritrea ella Føroya – og ongin talaði fullkomiliga almenna málið á staðnum, minst av øllum skotarnir í Aberdeen, hvørs ‘Scots’ er mangan er nærri norrønum málum enn ‘the Queen’s English’.
Campus á enskmæltum universitetum er eisini hugnaligari meiri mentað við pubbum og felagsskapum – teknaði meg sum lim í the Malt Whisky Society
8. Eitt gott ráð til løgfrøðilesandi
Sum Rasmus Effersøe yrkir: ofta í neyðum tó vinirnir tróta; hann ið vil framá hann gloymi tí ei: sjálvur sær slóðir at bróta!


text:
Felagsmyndir
.
Stóri bakidagur
Í dag er “Stóri bakidagurin”, har øll børnini hava bakað smákøkur til frama fyri fátækar familjur í Føroyum.
Øll børnini fáa ein posa av køkum við heim, og tá ið foreldrini koma, kunnu tey, ið ynskja, lata eina peningagávu, sum vit síðani geva til “Í menniskjum góður tokki”
Vit bjóða ein drekkamunn, tá ið børnini verða heintaði
Summarfestin 2017
Í dag hava vit havt summarfest, og tema'ið hesuferð var sjórænarar. Børnini hava sungið sjórænarasangir og tosað sjórænaramál, tey eru blivin málaði og hava fingið "sjórænaraturriklæði", tey hava gravað eftir gullið og fingið okkurt úr skattakistuni. Eisini hava tey verið inni í einum eitt sindur óhugnaligum sjórænarahúsi, tey hava kikað eftir sjórænarum, kastað eftir spannum og ballónum, gjørt klaffað fyri eyga og alt møguligt annað.
Opið hús 15. februar
Í dag høvdu vit "Opið hús", og tema'ið hesuferð var føstulávint. Børnini kundu klippa ymiskar maskur og prýða tær í Smálambadalinum, og í Kettuvíkini gjørdi tey spøkilsir og málaðu eiturkoppar :)
Tá vit hava opið hús, kunnu øll børnini ganga runt og gera tað, ið tey hava hug til av teimum ymisku aktivitetunum, sum verða bjóðaðir fram.
Børnini verið á vali 8. nov 2016
Í dag er kommunuval, og tí hava børnini eisini roynt at vera á vali. Tey kundu velja millum 3 valevni frá trimum barnabókum: Skrímslini, Pippi og Álvur Ákason. Vit prátaðu um, hvat tað er at velja, hvat tað merkir og hvussu man ger. Børnini fingu hvør sítt valkort, har tey skrivaði sítt navn á. Valkortið góvu tey til "valstjóran" (Maiku), sum gav teimum ein atkvøðuseðil, sum tey so skrivaðu kross á inni í "valboksini". At enda koyrdu tey atkvøðuseðilin í ein forseglaðan kassa, og tá ið øll børnini høvdu valt, bleiv talt upp. Tað bleiv eitt sera tætt val, og úrslitið bleiv, at Skrímslini vunnu valið við 11 atkvøðum, Pippi fekk 10 atkvøður og Álvur Ákason fekk 6 atkvøður :)
10 ára starvsdagar hjá Nancy og Jórun
Herfyri hevði Jórun T. Joensen 10 ára starvsdag. Jórun, sum arbeiðir í Haruurðini, byrjaði her á stovninum, tá hann opnaði fyri fyrstu ferð fyri 12 árum síðani í 2004, og hevur arbeitt í vøggustovuni øll hesi árini, tó við einum tíðarskeiði, har hon var uttanlanda í farloyvi.
Eisini hevur Nancy Hentze havt 10 ára starvsdag, og hevur hon eisini arbeitt í vøggustovuni hesi 10 árini, frá 1. oktober 2006.
Bæði Nancy og Jórun eiga stóra tøkk uppiborna fyri trúgva tænastu hesi 10 árini, og fingu tær báðar eitt blómutyssi og eina gávu, sum tøkk frá stovninum og Tórshavnar kommunu.
Myndir frá "prógvahandanini" hjá skúlabørnunum
Tá ið summarferian nærkast hava vit ein hugnadag fyri skúlabørnunum, har tey fáa eina mappu við myndum frá teirra gerandisdegi hesi árini, ið tey hava gingið í barnagarð, saman við einum "barnagarðsprógvi". Øll børnini vóru samlaði í felagsrúminum, og so blivu børnini rópt upp at taka ímóti, og vóru børnini sera spent. Aftaná var "ábit", har børnini fingu okkurt lekkurt :)
10 ára starvsdagar
Herfyri høvdu Marian á Borg og Frida Lamhauge 10 ára starvsdag. Marian, sum arbeiðir í Smálambadalinum, byrjaði her á stovninum, tá hann opnaði fyri fyrstu ferð fyri 11 árum síðani. Marian hevur havt farloyvi í eitt ár, og hevði tí 10 ára starvsdag í ár. Frida, sum arbeiðir í Haruurðini, byrjaði eitt hálvt ár aftaná at stovnurin opnaði, og hevur tí eisini 10 ára starvsdag í ár.
Marian og Frida eiga stóra tøkk uppiborna fyri trúgva tænastu hesi 10 árini, og fingu handað eitt blómutyssi og eina gávu, sum tøkk frá stovninum og Tórshavnar kommunu.
Børnini velja
Í dag er val til Føroya Løgting, og fyri at læra børnini um, hvat tað er at velja, hava tey størru børnini hjá okkum eisini verið á vali í dag. Børnini vóru sera áhugaði og kjakaðust óført uttanfyri valhøli um, hvat tey skuldu velja. 5 valevni vóru, sum tey kundu velja ímillum, og hvørt valevni hevði ein lit, sum tey skuldu brúka at seta krossin við :)
Ruddingardagur 2015
Í sambandi við umhvørvisvikuna hjá Tórshavnar Kommunu hava øll børnini ruddað økið rundan um stovnin oman til Kirkjustræti. Børnini vóru sooo røsk og ágrýtin at samla rusk, og tey hava funnið eina rúgvu av ruski, ið átti verið koyrt í skrell, og sum nú er samlað saman til at koyra í ruskbilarnar :)
Lummalyktatúrur jan. 2015
Hvørt ár í januar mánaða fara vit lummalyktatúr við barnagarðsbørnunum, tá tað blívur myrkt úti. Meðan vit eru túr, koma foreldur og systkin á stovnin við onkrum til matna og gera tað klárt til vit koma aftur av túrinum. Ein sera hugnaligur túrur, og stuttligt og øðrvísi at eta nátturða saman - bæði børn, foreldur og starvsfólk.
Summarfestin 2014
Hvørt ár hava vit summarfest, har vit saman við Býlingshúsinum millum Gilja og Flat skipa fyri einum øðrvísi degi, har øll hugna sær og hava tað stuttligt saman. Stovnarnir skiftast um at hava tiltakið og velja okkurt tema, og í fjør høvdu vit sjórænaradag í Býlingshúsinum í Maritugøtu. Her eru nakrar myndir frá sjórænaradegnum


text:
Agnar Frederiksen
12.06.2018 - 18:29
Ítróttur > Ítróttur > Fótbóltur
Føroyar taptu fyri løtu síðani 4-1 í Kekkia. Talan var tó um ein góðan dyst uppá nógvar mátar fyri føroyska liðið.
Kekkia setti seg tungt á dystin frá byrjan, og í 13.minutti løgdu vertirnir seg á odda. Talan var eitt fríspark úr yvir 30 metrum, sum snýttir Onnu Súnadóttir Hansen í føroyska málininum. Tað kom bert hetta eina málið í 1.hálvleiki. Føroyska liðið var væl skipað, og stóð ímóti Kekkia sum hevði stóra leikliga yvirvág, men ikki so nógvar upplagdar málmøguleikar
2-0 málið kom tíðliga í 2.hálvleiki, og tá ein stórur tími var leiktur var 3-0. Kekkia var greitt omaná, og fekk eisini økt til 4-0 eitt korter fyri tíð.
Men føroysku kvinnurnar vildu ikki leggja rygg til ein stóran ósigur, og stríddist til tað seinasta. Beint fyri leiklok fingu Føroyar løn fyri stríðið, tá innskifta Milja R. Simonsen minkaði um munin. Skjóti HB-áleyparin var ein hóttan fyri kekkiska liðið, og í 89.minutti rann hon frá verjuni, og skoraði fyrsta málið hjá føroyska landsliðinum i hesari undankappingini.
Føroyska liðið hevur vist týðiliga framgongd í 2018, og spældi í dag ein góðan dyst ímóti einum liðið, ið fyri lítlum ári síðani vann 8-0 á Tórsvølli. Seinasti dysturin hjá Føroyum í hesari undankappingini verður á heimavølli ímóti Týsklandi 4.septmeber.
Kekkia - Føroyar 4-1(1-0)
Kekkia hevði fýra ymiskar málskjúttar - hjá Føroyum skoraði Milja R.Simonsen
Føroyska liðið:
Anna S. Hansen, Birita Bergsdóttir Nielsen, Birna Tummasardóttir Mikkelsen, Lív Finnbogadóttir Arge, Arnborg Lervig(Jacoba Langgaard), Heidi Sevdal, Ásla Johannesen, Olga Kristina Hansen(Milja R. Simonsen), Ansy Sevdal, Margunn Lindholm(Eyðvør Klakstein) og Rebekka Eschen Danielsen.


text:
Sølubúð og goymsla
Sølubúðin í Runavík - eykalutir til fiski- og byggivinnuna
Í sølubúðini í Runavík fært tú nærum allar eykalutir, ið tú hevur tørv á - alt frá ventilum, hydraulikki og elvørum - til rustfrítt stál av ymiskum slag og serútgjørdar vørur innan framleiðsluøkið . Somuleiðis veita vit fegin góða vegleiðing innan ymiskar vørur, sum vit umboða.
Støkk inn á gólvið, hygg teg um - og fá eitt prát!
Goymslan - rustfrítt og framleiðsluútgerð
Í MEST Runavík hava vit landsins størstu goymslu av rustríum stáli.
Eisini hava vit lagt okkum eftir at hava allar vanligar lutir í samband við viðlikahald av transportbondum á goymslu, so sum el-motorar, bond- og nylonmodulir, luftstempul, gear o.a.
Innan framleiðsluútgerð umboða vit í MEST Runavík merkini víst til høgru.


text:
- Tíðindi, mentan og ítróttur
Øll hava ikki rætt til løn fyri fráveru fyri veður
Í morgun mundu tað vera fleiri, sum settust aftur og ikki hættaðu sær til arbeiðis, tí veðrið var so ófantaligt, og tí at løgreglan rætt og slætt heittu á fólk ávís støð í landinum um ikki at fara frá húsum.
Fyri almenn starvsfólk eru ymsar reglur galdandi fyri fráveru fyri veður.
Starvsfólk hjá landinum kunnu hava rætt til goldna fráveru, men í kommununum eru ongar felags reglur, og tær avgera hvør sær, um teirra starvsfólk verða drigin í løn ella ikki.
Hjá landinum eru starvsfólk fevnd av eini vegleiðing frá 1992, sum merkir, at er veðrið so vánaligt, at tann almenna ferðslan liggur lamin, so hevur starvsfólkið rætt til fráveru - við løn.
Kommunurnar avgera hetta sjálvar hvør í sínum lagi, og eru ongar reglur, hava starvsfólkini heldur ikki rætt til goldna fráveru.
-Starvsmannafelagið hevur í fleiri umførum tikið henda spurningin upp við Kommunala Arbeiðsgevarafelagið, tí vit halda, at tað kann ikki verða rætt, at starvsfólk sjálvi skulu gjalda fyri fráverudagar vegna veður, sigur Suni Selfoss.
Sí eisini


text:
Sambżliš Nišaragųta er partur av eind 8 ķ Trivnašardeplinum.
Samband fęst viš eindarleišsluna her
Sambżliš Nišaragųta
Nišaragųta 15
188 Hoyvķk
Tfl: 313463
Fartlf.: 297402, 297403, 297404Telduposurt: samnidar@av.fo
Sambżliš heldur til ķ einum sethśsum ķ Hoyvķk. Ķ sambżlinum bśgva fżra fólk viš seinheilaskaša. Bśfólkini hava egna ķbśš viš kamari og uppihaldsrśmi umframt felags kųk og stovu. Ķ stovuni er felags sjónvarp og telda. Harumframt hava bśfólkini egna teldu og sjónvarp ķ sķni ķbśš.
Bśfólkini eru viš ķ dagliga virkseminum eftir fųrimuni, og tey eru eisini viš til at gera matarętlan.
Eitt bśfólk arbeišir į Verkstašnum Vón. Hini hava mųguleika at fara ķ dagtilhaldiš fyri seinheilaskadd.
Bśfólkini ganga til ymiskt frķtķšarvirksemi sum t.d. boccial, kvųldskśla, mįling o.a.Sambżliš hevur ein buss, og bśfólkini gjalda sjįlvi fyri raksturin.
Sambżliš er normeraš til 7 fulltķšarstųrv. Nįttarvakt er į stašnum
Dagført tann 23-08-2016


text:
Hotel Tórshavn liggur væl fyri, í einum sera hugnaligurm umhvørvi niðri í Vágsbotni, við útsýni yvir havnina og bátarnar frammanfyri og ráðhúsið og Vaglið aftanfyri.
Hotellið liggur bert fáar minuttir frá miðbýnum. Á hotellinum eru tilsamans 43 kømur. Á fyrstu hædd er matstovan hvonn Brasserie. Á gøtuhæddini er ein kafe & barr, eisini er ein uttandura kafe á gøtuhæddini. Hotellið hevur 6 fundarhølir.
Stuttur filmur gjørdur til Hvonn Brasserie og Hotel Tórshavn >>>
Faldari um Hotel Tórshavn – á enskum – til at taka niður.
Brochure Where everyone is at home (pdf)
Kort yvir Tórshavn til at taka niður – á enskum.
Hotel Tórshavn Map (pdf)
list á hotellinum.
50 eiggilig sprund í miðbýnum
leinkjur.
Niðanfyri eru nakrar áhugaverdar leinkjur
Hvonn Brasserie
Buy Gift Card
Airport Shuttle
Visit Faroe Islands
Guide to Faroe Islands
skriva eitt ummæli.
samband.
opið er.
24 tímar um døgnið – 7 dagar um vikuna – uttan undantøk
© Copyright Hotel Tórshavn 2016


text:
Á aðalfundinum var 3. punkt á skránni, nevndarval, og stóðu tveir mans fyri vali.
Undan fundinum var greitt, at Jógvan Joensen (HT), sitandi forseti, sum seinastu 10 árini hevur sitið í nevndini – harav helmingin sum forseti – takkaði fyri seg og tók ikki við afturvali. Sitandi nevnd mælti til, at Dávur Jacobsen (HT) helt fram, og um ongi onnur uppskot komu frá aðalfundinum, at velja Ingolf Gaard (KTF).
Eftir stuttari løtu var greitt, at ongin annar ynskti at stilla upp og tískil bleiv Ingolf valdur sum nýggjur nevndarlimur. Tiltakslimir eru framvegis, Hanus Ingi Hansen (VT) og Martin Berg (HT).
Eftir loknan fund skipaði nevndin seg soleiðis:
Finnbjørn Vang, Forseti
Klæmint Hansen, Varaforseti
Jákup á R. Andreasen, Skrivari
Dávur Jacobsen, nevndarlimur
Ingolf Gaard, nevndarlimur, kappingarleiðari og web-master.
Hanus Ingi Hansen heldur fram sum kassameistari.


text:
Hetta er undarligt ella hvat?!
Fyrst eina avtalu við starvsmannafelagið, sum teir vórðu nøgdir við.
Síðan eina heilt aðra avtalu við sjúkrarøktarfrøðingar.
Síðan pedagogarnir, sum nú sýnast, ongan góðan at eiga, eg hugsi um hesi fólk, sum trúliga stríðast við okkara børnum í barnagørðunum.
Stjórin í Almannaverkinum hevur lovað bál og brand, óhugnaligt.
So nú sita hesi fólk, sleppa ikki til arbeiðis, ongar pengar til Jóla, jú, bjargingin hjá liminum í pedagogfelagnum kom nú, eitt gávukort á 1.000,00 kr frá FK.
Var verkbann rætt, eg ivist.
Man kann ikki velja og siga, hetta felagið fær pening, men hatta fær ikki. Tit hava gjørt ein stóran brølara, sum Háfoss hevur vælsignað.
Fái hendan sjónleikin uppá pláss, sum skjótast.
So okkara alt avgerðandi arbeiðspáss kunnu fungerað og barnagarðarnir kunnu lata upp aftur.
Starvsmannafelagið, sjúkrarøktarfrøðingarnar, Pedagogar og øll hini, sum standa og bíða eftir tørn, somu løn, ella følur onkur seg traðkaðan á.
So mínir góðu vinir, sum sita og samráðast, gevið pedagogunum somu løn sum sjúkrarøktarfrøðingarnir, tí tit hava sjálvi lagt støðið.
Men hetta verður neyvan gott fyri kommunurnar, sum hava lagt fíggjarætlan.
Eitt orðatak sigur: Mangur fæst við boga, og er ikki mentur at toga.
Gerhard Lognberg
borgarstj.
Skopunar Kommuna


text:
Orð og lag: Paris
Týtt: Johan við Neyst
Eina Guds kærleiki, sum so meg eskaði,
at Jesus ofraði seg fyri meg.
Halleluja! Lat heimin síggja meg,
ja, bert í Jesusi, sum meg útfríaði.
Tá frøist eg við lovsongi.
(Mín sál er)
:,: glað og frelst av náði,
tí Jesusar blóð meg tváaði.
Glað og frelst av náði,
skjótt landið síggi eg:,:
Stórt, at eg Jesus fann.
tí at mær tørvar hann.
Lovsyngja nú eg kann um Frelsaran.
Halleluja! Óttast tú syndina, far tá til Golgata skoða tín Frelsara.
Og sál tín tá lovsyngja má.
…dýrdin, æran, æran øll er Guds.Goym tekstin


text:
Orð og lag: Charles H. Gabriel
Týtt: Victor Danielsen
1. Tá ið alt arbeið og stríð liðugt er,
sálin við gleði til heimlandið fer –
síggja hin Harra, eg trúði á her,
verður í ævirnar gleðin hjá mær.
Niðurlag:
Áh, tá ið eg,
síggja skal teg,
síggja skal teg,
síggja skal teg,
tá eg av náði títt andlit skal sjá,
tá skal eg gleðast, tá gleðast skal eg!
2. Tá av ótaldari náði eg kann
síggja hin bústað, so dýrt hann mær vann,
bert har at vera og tilbiðja hann,
verður í ævirnar gleðin hjá mær.
3. Har eru vinir, sum fóru mær frá,
sorgin og saknurin kennast ei tá,
tó, eina Frelsarans ásjón at sjá
verður í ævirnar gleðin hjá mær.


text:
Orð og lag: Per-Olof (Pelle) Karlsson
Týtt: Flóvin Tyril
1. Sum eg líti inn í heimsins framtíð,
tykist lítið gott at vísa seg,
vónbrot, hatur allastaðni valdar,
men Gud talar eymliga við meg:
Niðurlag: „Hav treyst og statt stinnur,
hav treyst og statt stinnur,
eg eri við tær – við tær eri,
við tær eri, til her liðin er tíð!“
2. Hvussu skal eg krossins boðskap bera,
vinna sigur, sterkur standa her,
vera Kristi armur her út rættur,
nú, alt tað, ið rætt er, vanvirt er?
3. Álitsfullur, glaður tó eg ferðist,
eri hansara, og hann er mín,
einki kann meg vika, hann mær heldur,
gjøgnum alt hann varðar meg sum sín.


text:
ProWord
Var tú signaður av at lesa fylgjandi?
Bøn beinleiðis úr HadesLukas 16, 19-31.
Judasarbr. 22-23.
1.Korintbr. 16,15.
Hvat er trúboðan?
Trúboðan er tænasta við fullari halgan, soleiðis at onnur hoyra evangeliið!
Havi eg eitt ynski um at geva meg til Gud á ein sovorðnan hátt, at eg geri alt fyri, at fólk, sum eg umgangist, vilja hava tað torført við at velja at fara til Helviti?
Hvat er kall mítt?
Eri eg sendur? Havi eg til fulnar tikið ta ábyrgd, sum Gud hevur litið mær upp í hendur?
Hví trúgvandi eiga at arbeiða í trúboðan.
1. Tveir stórir spurningar.
Spurningur mansins í bíbliuni: “Eigi eg at ansa eftir bróður mínum?” (1. Mósebók 4,9).
Tað var Káin, sum royndi at rættvísgera seg sjálvan, sum spurdi hendan spurning.
Tann næststørsti spurningurin:
“Hvør er næsti mín?” (Luk. 10,29).
Tann lógkøni visti ikki, hvør ið var næsti hansara.
Øll trúgvandi eiga at spyrja hesar tveir spurningar. Og harafturat eiga vit at svara teimum!
2. Ein ferð til Hades – Luk. 16, 19-31.
Hades er fult av fólki, sum rópa eftir trúboðarum. Hades er ein samkoma av slíkum, sum koyrdu Gud frá sær og eru í ævinleikanum uttan Gud. Tey kenna veruleikan, men eru uttan Gud í allar ævir.
Nógv trúgvandi lesa bíbliuna og biðja: “Her eri eg, send meg!” og gera tó einki við trúboðan og eru nøgd við eitt grunt andaligt lív. Tey brýggja seg ikki um tey, sum fara til Hades. Vendir tað makedoniska kallið frá Ápostlasøguni sær til trúgvandi í 21. øld?
3. Hagtøl.
Hagtøl siga, at einans 3% av trúgvandi eru við í trúboðan.
Trúgvandi brúka meiri pening til mat til kettuna og hundin enn til trúboðan.
Er tað undarligt, at fleiri og fleiri fólk fara til Hades?
Ein vanligur limur í einari evangeliskari samkomu er ikki førur fyri at hava ein vitnisburð um Harran Jesus.
Bíblian er mest lisna bók í heiminun, men flest trúgvandi lesa ikki meir enn tríggjar kapitlar um vikuna.
4. Sjón.
Nøkur trúgvandi eru so glað, um at tey skulu til Himmals, at tey gloyma tey, sum eru á veg til Helviti. Trúgvandi tørva eina sjón av Helviti. Henda sjón vil hjálpa okkum at biðja saman, fasta og geva okkara lív til frelsu teirra fortaptu. Sjónin um tey fortaptu má byrja í heimum teirra trúgvandi og má ávirka okkara lummar og bankakontur.
Um eg ikki kann fara, má eg senda onkran annan.
Størsti tørvurin er veruliga at biðja. Okkum tørvar ein ”bønarhugburð”, sum er mistur í nútíðar samkomum.
Er trúboðan mest átrokandi avbjóðing okkara, ella vilja vit heldur fjala okkum aftan fyri veggirnar í óbúnu samkomum okkara?
5. Støða heimsins.
66 av hvørjum 100 menniskjum, sum liva í dag, hava ongantíð hoyrt um Harran Jesus.
70 av teimum eru ikki-hvít.
57 eru asiatar.
21 eru evropearar.
70 eru ikki før fyri at lesa.
50 fara svong í song.
1 kann reypa av at lesa á fróðskaparsetri.
40 av teimum eru børn, opin fyri gleðiboðskapinum.
6 av teimum eiga 50% av heimsins ríkidømi.
3 eru sera nær Hades, kanska í dag.
Øll hesi hagtøl hava ongan týdning, um vit ikki lurta eftir, hvat Heilagi Andin sigur! Hann ynskir at virka gjøgnum okkum!
6. Ætlan Guds fyri hin trúgvandi.
Bið meira og ver virkin í trúboðan.
Tað er neyðugt, at vit spyrja nakrar spurningar:
Hvussu hevði okkara samkoma verið, um allir limirnir vóru so ídnir sum eg.
Hvussu hevði hon verið, um øll góvu so nógv, sum eg?
Hvussu hevði verið, um øll bóðu sum eg?
Kann eg gera meir?
Kann eg geva meir?
Kann eg biðja meir?
Hugsa um tey, sum tú fert at møta í Himli; tey, sum tú vitnaði fyri um Harran og leiddi til Frelsaran.
Um ikki tú, hvør tá?
Um ikki her, hvar tá?
Um ikki nú, nær tá?


text:
Týskvøldið 9. januar 2018 beindi ein palestinskur yvirgangsmaður fyri jødiska rabbinaranum Raziel Sheva. Hetta hendi tá ið Raziel koyrdi í bili sínum nærhendis Nablus.
Brádliga varð skotið úr einum øðrum bili og Raziel varð raktur í nakkan. Hann megnaði at ringja til konu sína at fáa hana at ringja eftir sjúkrabili, skrivar blaðið Times of Israel.
Sjúkrabilar vóru skjótir á staðið og royndu at støðga bløðingini áðrenn teir koyrdu hann á sjúkrahúsið í Kfar Saba, har staðfest varð, at 35 ára gamli Raziel var deyður.
Fjølmiðlarnir í Ísrael umrøða skjótingina sum eina yvirgangsatgerð.
Ísraelski forsætisráðharrin Benjamin Netanyahu sigur, at ein vanvirðisligur yvirgangsmaður drap Raziel Sheva.
Eftir Raziel situr kona við seks børnum. Hann arbeiddi m.a. sum sjálvboðin í bjargingartænastuni Magan David Adom.
- Raziel var óførur sum studentur, tætt knýttur at Gudi og hann var góður við øll kring seg, sigur ein vinur hansara við tíðindastovuna Ha'aretz.
- Yvirgangurin fær ongan enda, og hesaferð varð ein raktur, sum hevði vígt lív sítt at hjálpa øðrum, líkamikið hvørji tey vóru. Vit fara at stríðast og sigra, vit noyðast at jagstra og revsa, vit troysta og syrgja, saman við konu og seks børnum hansara og familjuni. Signað veri minnið um Raziel Sheva, sigur ísraelski andstøðuleiðarin Isaac Herzog.
Palestinski yvirgangsfelagsskapurin Hamas fegnast um drápið, sum teir kalla ein hetjugerð, og siga, at fleiri álop fara at koma.
Les meira her
Um tú veitst okkurt, sum VP ikki veit - skriva so til vp@vp.fo


text:
Ársveitsla á Ilisimatusarfik
Hátíðarhald fyri grønlendsku universitetsútbúgvingunum fríggjadagin 23. september
Tina Pars, rektari, helt røðu, har hon nýtti framtíðarskaldsøguna Sinnattugaq (Ein grønlendinga-dreymur) eftir Mathias Storch (1915) sum bæði finst at dønum og grønlendingum fyri, at landið var komið so stutt. Tað, sum skaldsøgan tó verður minst fyri, er framtíðardreymurin í endanum á bókini, har ein gamal maður sigur við Pavia, sum er kateketlesandi høvuðspersónurin í søguni, at ”vanlukkan her á landi er ókunnugleikin. So leingi vit ikki læra meira enn nú, verða vit ikki før fyri at mennast. Sjálvt tey millum okkum, sum tosa um framburð, vita ikki, hvat tey vilja”. Rektarin skoytti uppí, at tað vita vit nú – vita hvat vit vilja og tað er grønlendska universitetið livandi prógv um. Her ganga 650 studentar á tíggju ymiskum útbúgvingum.
Gestarøðari var Maliina Abelsen, sum stóð fyri Artktisku Vetrarleikunum í ár og hevur verið landsstýriskona í tveimum umførum ávikavist við fíggjarmálum og almannamálum. Nú skal hon vera handilsstjóri í Air Greenland. Hon fegnaðist um tær góðu umstøðurnar at lesa og legði dent á, at tey ungu fáa sær útbúgving. Hon helt fyri, at prýðiligu hølisumstøðurnar kundu freista ein til ongantíð at verða liðug at ganga her.
Studenturin, sum talaði, vendi sær serliga til tey, sum eru byrjað í ár og legði teimum eina við at gera útbúgvingina lidna, hóast tað viðhvørt kann verð strævið og krevjandi.
Lagt var fyri og endað varð við felagssangi, songkvinnan Rosa Svendsen framførdi og eitt kór sang á grønlendskum og donskum.
At enda vórðu tvey ph.d.-prógv handað. Báðir ph.d.-ararnir hava granskað fólkaskúlaviðurskifti. Annar, Lars Demant-Poort, hevur skrivað um náttúrufakdidaktikk í grønlendska fólkaskúlanum og hin, Anders Øgaard, hevur granskað fjarundirvísing í fólkaskúlanum í Grønlandi. Harumframt eru ellivu ph.d.-lesandi á Ilisimatusarfik, summi eru bæði innskrivað her og á Aalborg universiteti.
Eftir røðurnar, framførslurnar og prógvhandanina vóru góðbitar at fáa, reinsdjóra- og moskusoksakjøt, fiskur og annað við einum góðum glasi afturvið.
Um kvøldið var konsert í mentanarhúsinum Katuaq við orkestrinum Rock Stones.
Sjálv eri eg her fyri at undirvísa eitt bókmentaskeið á kandidatútbúgvingini í bókmentum. Evnið er bókmentir og tjóðskaparlig samleikaskapan við føroyskum bókmentum sum dømi og við íkasti um Grønland og grønlendingar í føroyskum bókmentum. Hósdagin 6. oktober haldi eg almennan fyrilestur um Grønland og grønlendingar í føroyskum bókmentum. Harafturat er eitt norðurlendskt seminar um yrkisbókmentir, sum eg fari til fyri Fróðskap.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Snorri Brend
06.10.2013 - 13:34
Tíðindi > Uttanlands > Annað
Argentinski forsetin, Christina Fernandez de Kirchner varð gumma, tá ferjan varð navngivin Fransisco eftir Frans páva.
Snarferjan, sum er 99 metrar long, er fyrsta stóra skjóttgangandi tvíbrennievnisferja, ið brúkar LNG gass sum høvuðsbrennievni. Talan er um eina sonevnda ro-ro ferju.Saman við argentinska forsetanum, Christina Fernandez de Kirchner, var eisini forsetin í Uruguay, Jose Mujica, við til stóra hátíðarhaldið í Buenos Ayres mánakvøldið, og forsetarnir báðir kliptu í felag snórin, meðan 1.500 innbodnir gestir hugdu at.Fransisco er heimsins fyrsta av sínum slagi, og ferjan er eisini heimsins skjótasta skip. Hon hevur nátt upp á 58,1 míla ferð (107,6 km/t). Einstakir spitbátar sigla skjótari og eisini nøkur herskip, men einki far, ið kann flyta 1000 ferðafólk og 150 bilar.Ferjan er bygd á Tasmania og er ein tvíkilja.
(Kelda: netavisin.fo)


text:
Skýming
Skýming (upprunaheiti Twilight) er ein bók hjá Stephenie Meyer (f. 24. desember 1973 í Hartford, Connecticut).Bókin kom út á føroyskum í 2009. Leyvoy Joensen týddi.
Søgugongd[rætta | rætta wikitekst]
Bella Swan er flutt aftur til pápan til kalda váta Forks, Washington frá Phoenix í Arizona. Hon byrjar á skúlanum, og har møtir hon gátufulla Edward Cullen. Hon er stokk-forelskað í honum og umvent. Hon finnur útav, at Edward er vampýrur. Men hann og Cullen familjan drekka bara djóra blóð. Tey eru saman við restina av Cullen-familjuni og spæla baseball ein dagin.
Men so koma teir óndu vampýrarnir og lukta, at eitt menniskja er ímillum teirra. Tann óstýriligi James klárar ikki at halda sær frá blóðluktinum hjá Bellu og byrjar at jagstra hana. Men tey sleppa undan, og tey mugu beinavegin flýggja úr landinum.
Bella Swan spælist av Kristen Stewart í Twilight. Edward Cullen spælist av Robert Pattinson í Twilight. Robert Pattinson hevur eisini havt leiklut í Harry Potter og Eldbikarið.


text:
TB Flogbóltur í steypafinaluni
Jan Smedemark | 21/02/17
Tvørafólk og serliga okur við kærleika fyri svørthvítu búnunum hjá Tvøroyrar Bóltfelag eiga leygardagin at visa okkara stuðul til kvinnu-flogbóltsliðið í svørthvítum. Tær skulu nevniliga leika steypafinaluna leygardagin 25. februar. Dysturin verður leiktur í ítróttarhøllini á Hálsi klokkan 13:00.
Við tað, at dysturin verður leiktur klokkan 13:00 er tað eitt upplagt høvið at stuðla liðnum – Smyril siglur norður fyrrapartin klokkan 9:30 og suður aftur klokkan 16:00.
TB Flogbóltur boðar frá, at umleið klokkan 12:00 verður ábit og okkurt drekkandi.


text:
Avvarðandi hokna undir arbeiðsbyrðuni
21. september 2018
Rehabilitering í Føroyum virkar ikki og lagt verður eitt ómenniskjaligt trýst á tey avvarðandi til óhjálpin. Økið er ikki samskipað og avvarðandi muga renna og rekast millum eina røð av skipanum og stovnum. Hetta tarnar arbeiðinum at lata sjúklingin koma fyri seg skjótast møguligt - og ikki minst, leggur eina stóra og órímuliga eyka arbeiðsbyrðu á tey avvarðandi
Tá sjúklingurin skal heim av sjúkrahúsinum er felags fyri nærum øll tey avvarðandi, at tað knappliga eru tey, sum hava ella fáa “ábyrgdina” av at fáa alt at hanga saman.
Kalendarin er fullur, tí alskyns fundir eru á skránni. Familjan hoknar undir arbeiðsbyrðuni og má nærmast liggja fløt fyri at fáa tað so dánt at hanga saman.
Ein persónur helt fyri, at um hesin var ein blekksprutta, so hevði viðkomandi ikki nokk av ørmum at røkja allar uppgávurnar. Heimi skal røkjast. Hesi somu avvarðandi eru maki, foreldur, røktari, stuðul og ikki minst “serkøn” í øllum viðurskiftum hjá sjúklinginum.
Økonomiska støðan er eisini ein avbjóðing. Tað er avmarkað, hvussu leingi arbeiðsgevarin rindar løn til tann rakta, og makin klárar ikki at røkja sítt arbeiði, tí sjúklingurin, børn / foreldur skulu ansast, og ikki minst skulu uppgávur, sum almenna skipanin skuldi veitt, eisini røkjast, umframt at fundast og tosa við fólk í telefon
Makin, børn, foreldur eru tey, sum hava fingið álagt størst ábyrgd, og eru um sjúklingin, nærum døgnið runt.
Á sjúkrahúsinum, áðrenn sjúklingurin skal heim, verður tosað um, hvørjar tænastur skulu veitast, og um bústaðarbroytingar skulu gerast, fyri at sjúklingurin kann koma heim. Hesa uppgávuna samskipar tann avvarðandi - og tíverri ikki heilsu- og almannaverkið.
Rennast má frá einari skipan til aðra fyri at fáa hjálp í heilsu- og almannaverkinum - og hjálpin virkar ikki nøktandi ella virkar als ikki.
Henda støða á rehabiliteringsøkinum er ikki nøktandi nú vit skriva 2018.
Rósa Samuelsen
Greinar:
Les meira: Óskipað rehabilitering - óhjálpin detta niðurímillum
RN
Back


text:
Eldri myndir
Rennidagurin 2016 í Hoyvíkar skúla
Fríggjadagin 2. september 2016 varð skipað fyri rennidegi í Hoyvíkar skúla. Dagurin byrjaði við upphiting í skúlagarðinum. Síðan fóru 1. - 3. flokkur oman á Tórsbreyt at renna, meðan 4. - 9. flokkur runnu í nærumhvørvinum í Hoyvík.
Vit høvdu ein sera góðan dag, og sigast má, at næmingarnir løgdu nógv fyri og vóru óførir at renna.
Tá rennidagurin var liðugur, fingu næmingarnir sunkist og karamel, áðrenn teir fóru heim í vikuskifti.
Viðlagdar eru útvaldar myndir frá rennidegnum.


text:
Barnarættindasáttmálin er ein altjóða sáttmáli. Hetta er eitt slag av lóg, sum tey flestu lond hava góðkent skal vera galdandi í teirra egna landi. Í Barnarættindasáttmálanum eru týdningarmiklar reglur um rættindi hjá børnum. Barnarættindasáttmálin er galdandi fyri øll børn og ung undir 18 ár uttan mun til kyn, húðalit, mentan ella átrúnað.
Barnarættindasáttmálin hjá ST er frá 1989. Føroyar skrivaðu undir sáttmálan í 1992. Tað merkir, at myndugleikarnir í Føroyum, t.e. kommunur, barnaverndir, politi, skúlar, o.s.fr., skulu halda tað, sum stendur í honum. Her kanst tú lesa eina stytri útgávu av barnarættindasáttmálanum.
Hóast øll børn í heiminum hava fingið ein Barnarættindasáttmála, verða rættindi hjá børnum ikki altíð vird, heldur ikki í Føroyum. Løgtingið hevur tí gjørt av, at aftaná 1. oktober í 2014 skal Løgtingsins umboðsmaður hava eitt serligt eftirlit við, at føroyskir myndugleikar halda rættindini hjá børnum og ungum. Børn og ung skulu sleppa at taka lut og siga sína meining, soleiðis at øll børn, sum vaksa upp í Føroyum, hava møguleika fyri at hava tað trygt og gott í uppvøkstrinum.
Lógargrein 12 í Barnarættindasáttmálanum snýr seg um rættin hjá børnum at siga sína meining, soleiðis at tey kunnu hava ávirkan á sítt egna lív.
Fyrr høvdu børn í teimum ymsu londunum í verðini ógvuliga ymisk rættindi. ST – Sameindu tjóðir - er ein altjóða felagsskapur, sum varð settur á stovn í 1945, beint eftir seinna heimsbardaga, fyri at forða fyri fleiri kríggjum í heiminum.
Í Barnarættindasáttmálanum eru 54 lógargreinir. 41 av teimum snúgva seg um rættindi hjá børnum. Tað er týdningarmikið at minnast til, at saman við rættindunum fylgir eisini ein ábyrgd at virða rættindini hjá øðrum.
Lógargrein 13 í Barnarættindasáttmálanum snýr seg um framsøgufrælsi. Børn hava framsøgufrælsi og kunnu leita upp, taka ímóti og lata frá sær upplýsingar og áskoðanir bæði munnliga, skrivliga, sum list ella á ein og hvønn annan hátt.
Í lógargreinunum 9 og 18 stendur, at eitt barn hevur rætt til at búgva saman við sínum foreldrum uttan so, at tað ikki er gott fyri barnið.
Í nøkrum familjum verða foreldrini skild. Hjúnaskilnaður er ein stór broyting í familjulívinum. Men hóast foreldur verða skild ella ikki búgva saman, so hava børnini rætt til at hava samband við bæði foreldrini.
Lógargrein 16 í Barnarættindasáttmálanum sigur, at børn hava rætt til privatlív. Hetta eiga eisini foreldur at virða.
Lógargrein 19 í Barnarættindasáttmálanum sigur, at børn hava rætt til verju ímóti øllum sløgum av kropsligum og sálarligum ágangi og harðskapi, vanrøkt ella misbrúki. Tað eru fleiri sløg av harðskapi.
Lógargrein 24 í Barnarætindasáttmálanum snýr seg um, at børn hava rætt til best møguliga heilsustøðu og at fáa heilsuhjálp, um tey eru sjúk og viðbrekin kropsliga ella sálarliga.
Lógargreinirnar 27 og 31 í Barnarættindasáttmálanum snúgva seg um fátækradømi. Børn hava rætt til virðilig lívskor, soleiðis at tey mennast, sálarliga, kropsliga, andaliga, siðalagsliga og sosialt. Børn hava eisini rætt til at spæla og hava frítíðarítriv.
Lógargrein 32 í Barnarættindasáttmálanum sigur, at børn ikki mugu hava arbeiði, sum forðar teimum í at ganga í skúla, sum er vandamikið fyri heilsuna hjá teimum, ella sum misnýtir tey peningaliga.
Lógargrein 34 í Barnarættindasáttmálanum sigur, at børn skulu verjast ímóti øllum sløgum av kynsligari misnýtslu og kynsligum ágangi.
Lívið er ikki altíð so lætt. Bæði børn og ung kunnu føla seg ótrygg, einsamøll og órættvíst viðfarin. Men tað er altíð onkur, sum kann hjálpa tær.
Á temasíðunum eru uppskot um evni, sum kunnu brúkast í undirvísingini. Tað kunnu vera evni, ið knýta seg afturat skúlaárinum, so sum árstíðir og høgtíðir, ella evni sum happing og fólkaheilsa.
Á temasíðunum eru uppskot um evni, sum kunnu brúkast í undirvísingini. Tað kunnu vera evni, ið knýta seg afturat skúlaárinum, so sum árstíðir og høgtíðir, ella evni sum happing og fólkaheilsa.


text:
322 mentanarsíður og 1 djúsut appilsin/
Framman fyri mær her á borðinum liggja tvey nýggj, føroysk tíðarrit við tilsamans 322 blaðsíðum av skaldskapi og mentan, harav ikki so fáar síður eru ognaðar ummælum og bókmentaviðgerð av ymiskum slagi. Henda støðan er sjáldsom og marglætiskend, hon leggur upp til bæði fagnað og kritikk.
Permumyndirnar, ið prýða Vencil og Varðan eru báðar vakrar og figurativar við einum høvuðsfiguri, sum er staðsettur vinstrumegin á permuni. Axolotlurin hjá Bárði Oskarsson er settur mitt á kápuna á Vencli soleiðis, at tekningin heldur fram yvirum á baksíðuna - tað riggar sera væl. Á Varðapermuni sæst bert eitt brot av eini hugfarsligari sjálvsmynd hjá Mariusi Olsen við Mimirslampu og glasi - brotamyndin kemst av uppsetingini við eini tekstrond vinstrumegin, tað minnur eitt sindur um permuna í Det Bedste heftunum, men eisini um permusniðið í danska bókmentatíðarritinum Kritik, sum forrestin helt uppat í september í ár.
Báðar permurnar eru vakurt gráar, og ljóma av góðari og gamlari, grafiskari góðsku. Í grundini signalerar alt í hesum útgávunum - heilt frá stavsniði til pappírsdygd umframt siðbundna uppsetingin hetta sama kultiveraða hóvsemið, ið mong okkara kanska sambinda við mentanarviðgerð. Sett eitt sindur fýrkantað upp, so eru vit von við, at menta- og listaviðgerð skal vera eitt sindur keðilig. Snýr tað seg um mentan og list, mugu vit ikki leypa framav, men heldur vera eitt sindur langdrigin og varin, jú keðiligari og jú meira siðsøguliga dustmikið, tess meira mentað ella hvat?
Varðin er nógv tann eldri av ritunum báðum, hann er ein tignarligur harri frá byrjanini av øldini, ið byrjaði sum mentanarligur felagsskapur í 1912, og í 1921 kom fyrsta tíðarritið út. Dorit Hansen ritstjórnaði sín fyrsta Varða í ár og tað skerst ikki burtur, at Varðin við henni aftur er eitt rit, sum tað ber til at ummæla. Varðin fevnir breiðari enn Vencil og eg haldi, at hann fevnir nóg so breitt, eins og hann tykist beinleiðis antikveraður í støðum, t.d. í summum av ferðafrásøgnunum og siðsøguligu greinunum.
Í mun til Varðan er Vencil ein tíggju ára gamal nýlingur, sum hevur verið sera væl móttikin, ikki minst av føroysktlærarum, sum hava havt stóra gleði av teimum tekstum, sum Vencil almannakunnger. Vencil hevur tessvegna stóra ábyrgd, sum ikki altíð verður tikin í nóg stórum í álvara í mun til at halda dygdarstøði – hinvegin hevur ritið havt ein týdningarmiklan leiklut við atliti til debutantar, sum í Vencil hava fingið ein sýnisglugga til sínar fyrstu royndir. Onkuntíð er long tíð gingin millum Venclarnar, men higartil hevur tað so eydnast ritstjórunum báðum, Arnbirni Ólavsson Dalsgarð og Oddfríði Marna Rasmussen at fáa ritið út og í 2009 fingu teir M.A.Jacobsens virðislønina fyri mentanaravrik.
Og hvat spennandi hava teir valt at borðreiða fyri okkum í hesi feskastu útgávuni av Vencli Anno Domini 2016? Jú, lagt verður út við Gullhornunum! - Við Gullhornunum? - Ja, kæri læsari, við teirri aggomlu yrkingini “De hiige og søge..”, sum onkur kanska minnist frá onkrum danskttíma í Hoydølum, og sum Turið Sigurðardóttir nú hevur føroyskað. Hetta er neyvan løtuverk og sigast má, at Turið Sigurðardóttir hevur fingið yrkingina at sita bæði innihaldsliga og formliga – Gullhornini er í støðum enn meira rímføst enn Guldhornene, t.d. “Rímfaksi døkkur/ froysir og støkkur/ og í havdýpið søkkur./ Upp morgunsins hurðar/ Dellingur letur;/ og Skinfaksi fetar,/ í glæsandi loga/ á himinsins boga” (s.12-14 Vencil nr.17), sum í upprunayrkingini ljóðar: “Hrymfaxe den sorte/ puster og dukker/ og i Havet sig begraver./ Morgenens Porte/ Delling oplukker,/ og Skinfaxe traver/ i straalende Lue/ paa Himlens Bue”. Við allarstørstu virðing fyri stóra og dugnaliga avrikinum hjá Turið Sigurðardóttir og fyri Adam Oehlenschläger, gamla, so skilji eg yvirhøvur ikki raðfestingina hjá ritstjórunum at leggja fyri við hesari gomlu donsku yrkingini frá 1802. Í mínari verð skal Vencil fyrst og fremst fokusera uppá føroyskan samtíðarskaldskap. Nåh, men føroysktlærarirnir verða glaðir og við tað, at føroyskt næstan hevur yvirtikið danskt sum lærugrein, verður kanska tørvur á øllum hesum týðingunum av donskum tekstum og tekstum á øðrum málum hjá Tove Ditlevsen, Vagn Steen, Villy Sørensen, Yahya Hassan, Josef Brodsky, Bodil Malmsten, Julio Cortázar osfr.
Í hesi avmarkaðu grein fái eg sjálvandi ikki nevnt allar teir mongu tekstirnar í ritunum báðum, men eg nevni onkrar, sum sita eftir, tá eg nú havi lagt útgávurnar frá mær. Fleiri av stuttsøgunum í báðum ritunum viðgera ta øgiliga keðiligu menniskjatilveruna og tað er keðiligt og í støðum so veruleikakent, at eg eitt nú eri vís í, at eg havi møtt hasum gerandisliga parinum í søguni hjá Jón Thorsteinsson um tey bæði, eg havi eisini møtt vakra dronginum í søguni Áarross hjá Anniku Skaalum (Vencil) og hasum dysfunktionella parinum hjá Arnbirni Ó.Dalsgarð (Vencil), sum minnir um okkurt, sum Naja Maria Aidt kundi havt skrivað um primitiva menniskjadjórið. Somuleiðis kenni eg óttan, sum Bárður Persson lýsir í yrkingini Jesus kemur sum tjóvur á nátt (Vencil) tí eisini eg havi verið á Zarepta. Stuttsøgan Holið hjá Rannvá Næs Hoydal hevur eina surrealistiska snaring, sum er nokk so týpisk og uppi í tíðini, men henda søgan er væl skrivað og snarað.
Vencil hevur hesa ferð ummæli við, Oddfríður M.Rasmussen hevur skrivað 3 stutt ummæli, ið øll eru positiv; kanska kundi Vencil hildið seg til skaldskapin nú tá Varðin tekur sær av ummæli. Ikki kann sigast, at ummælið, sum Jóan Pauli Joensen skrivar í Varðanum um Sørvágs søgu, hjá Sonna Jacobsen er serliga positivt. Ummælið er í grundini so mikið skrappt, at ein umbering eftir øllum at døma er kravd, hon kemur til sjóndar eins og ein uggandi frágreiðing, tá Jóan Pauli Joensen staðfestir í yvirskriftini: “At verða skammróstur er at verða hildin fyri gjøldur”. Tað er annars frálíkt, at myndlistin er við í Varðanum, bjartlittu myndirnar hjá Hansinu Iversen eru eins og smáar oasur í øllum teksthópinum; meira av slíkum!
Yrkingin er eitt serliga eiggiligt tekstaslag og av teimum eru heili fimtan í Varðanum. Yrkingarnar hjá Kim Simonsen taka støði í einum ítøkiligum mikrokosmos, sum er klangbotnurin hjá einum sansandi og saknandi egi. Mær dámar serliga væl ta fyrstu, einføldu og sindur turrisliga skrásetandi yrkingina um kannibalismu millum klukkur og meyrur og tysjan í skógarbotninum, sum alt steðgar við staðfestingini “Eg havi mist teg” (s.14 Varðin 83 nr.2). Av yrkingunum skara tær báðar hjá Lív Mariu Róadóttir Jæger í Varðanum framúr og mitt í fagnaðinum um hesar yrkingarnar komi eg aftur í tankar um mína høvuðsatfinning av báðum ritunum, Varðanum og Vencli.
Sum tíðarrit – rit í tiðini eru báðar útgávur alt ov gamaldags, her mangla nýggir, nútíðarligir, spraklandi tekstir og list av tí slagnum, sum eru framman fyri meg, og sum, tá eg lesi og upplivi, geva mær ein uppá kjaftin, so at mín imagineri fínlittereri hattur og brillurnar við flúgva av; eg vil lesa tekstir úr okkara tíð, sum fáa meg at føla nakað, sum eg ikki havi følt fyrr.
Tað er tann vegin, tær báðar yrkingarnar hjá Lív Mariu Róadóttir benda. Tær eru báðar settar saman av einum lyriskum teksti, sum er kursiveraður og einum prosapetti, ið líkasum greiðir frá umstøðunum og útgangsstøðinum hjá tí skrivaða. Hesi appendiksini eru bæði kenslu- og skilborin og tey tykjast í grundini óneyðug. Kursiveraða yrkingin er so ómetaliga væl skrivað í sær sjálvum, er so sansaliga og hysteriska neyvt fest á blað, at tað er ein fragd at lesa aftur og aftur: “ein djúsut appilsin, mín angist/ (mín angist, mín angist, mín angist, mín angist)/ ein etjandi strála í eygað/ tá eg flysi hana/ leðurkend/ eg skrivi á skýleysa ró/ eg skrivi á brandgult ljóð” (s.11 Varðin 83 nr 2). Himmalglað komi eg í tankar um eina yrking hjá danska yrkjaranum Johannes L. Madsen: “nedspildt spruttende af syre/ og med alle tanker antændt fægtende/ i delte mandariner/ skilt og fuldmoden laprende/ i grønt lys og flugt/ med ligegyldige anslag/ suget gennem minuttet/ sydende af saft og nedspildt/ fra hinkesten og mandariner...” (brot úr yrkingini, sum kann lesast í síni heild her: www.kristeligt-dagblad.dk/historier/10digte/johannes-l-madsen. Hetta hevur sum so einki við hvørki Varðan ella Vencil at gera, men øll høvi til at sitera Madsen eru eyðvitað góð og eg elski appilsinir og mandarinir og gleði meg til komandi savnið hjá Lív Mariu Róadóttir Jæger og til komandi Varðar og Venclar við feskari og betri samtíðarskaldskapi.